Tervetuloa Hyvän Paimenen kirkkoon turvallisesti\nKirkkojen hengellisiin tilaisuuksiin ja kirkollisiin toimituksiin voidaan uusien koronarajoitusten mukaan ottaa sisään vain kolmasosa tilaan mahtuvasta osallistujamäärästä . Muissa kuin uskonnonharjoitukseksi luokitelluissa tilaisuuksissa muun muassa konserteissa, Kauneimmissa joululauluissa jne. käytetään joko koronapassia tai osallistujamäärä rajataan 20 henkilöön.\nEtelä-Suomen aluehallintovirasto on tehnyt 2.12. päätöksen, jolla rajoitetaan Helsingin ja Uudenmaan sairaanhoitopiirin kuntien alueella sisätiloissa järjestettävien yleisötilaisuuksien osallistujamäärää 20 henkilöön.\nLisäksi asiakas- ja yleisötiloista vastaavien toimijoiden on järjestettävä tilojen käyttö siten, että asiakkaiden ja toimintaan osallistuvien sekä seurueiden lähikontaktin aiheuttamaa koronatartunnan riskiä voidaan ehkäistä. Määräykset ovat voimassa 4. päivä joulukuuta alkaen 31. päivä joulukuuta 2021 asti.\nHelsingin hiippakunnan tuomiokapituli antaa viranomaisten päätöksen johdosta ohjeet hiippakunnan seurakunnille. Seurakuntien ei tule omilla päätöksillään rajoittaa toimintaansa enempää kuin hiippakunnan ohjeet edellyttävät.\nHyvän Paimenen kirkko ja tilaisuudet siellä\nKirkkojen hengellisiin tilaisuuksiin ja kirkollisiin toimituksiin voidaan uusien koronarajoitusten mukaan ottaa sisään vain kolmasosa tilaan mahtuvasta osallistujamäärästä. Muissa kuin uskonnonharjoitukseksi luokitelluissa tilaisuuksissa muun muassa konserteissa, Kauneimmissa joululauluissa jne. käytetään joko koronapassia tai osallistujamäärä rajataan 20 henkilöön.\nPakilassa tämä tarkoittaa sitä, että jumalanpalveluksiin, messuihin, hartauksiin ja kirkollisiin toimituksiin saa tulla korkeintaan 100 henkeä eikä koronapassia kysytä.\nKonsertteihin, Kauneimpiin joululauluihin sekä muihin sisätiloissa pidettäviin kerhoihin, piireihin ja tilaisuuksiin pyydetään koronapassi kun on kyse yli 16-vuotiaista.\nTuoreimmat tiedot löytyvät verkkosivuilta\nTiedotamme joulunpyhistä tarkemmin ensi viikolla\nMuistetaan myös edelleen THL:n neuvot:\nJos saat oireita, pysy kotona ja menet tarvittaessa koronatestiin.\nPidä Koronavilkun päällä puhelimessasi ja noudatat sen ohjeita.


Ulukopohojalaasta höpinää: Kooli mikä kooli\nJotta kiitos kyllä\nKooli mikä kooli\nJos mä osaasin manata...\nPenkiillä on tarkootuksensa\nPitääs ruveta ainoomahan\nKolomet keuhkot puhalteloo k18\nKähämääly vissihin veris\nJotta mitä hä\nEn oo koskaan kolahtanu suru-uutisihin. Jos joku Lisbet Taylor lopetti ny justihin hengittämisen, mä voin teherä sen saman huamenna.\nMolin silloon lomakeskukses, ku Romanian ittepäällikkö tapettihin. Molin silloon juaksemas jotaki turhanpäiväästä silloon ku Kennedy sai luarin ja kaksi päähänsä. Molin silloon Kuapion takaasen mäjen juures, ku ruattin tunnetuun poliitikko ammuttihin hengiltä.\nMolin silloon Ahavenanmaalla, ku muuan Urho lopetti hengityksensä. Ja sitte ahavenamaan tällättihin lippua pualivartehen. Olin yks heraldiikan tiätäjä ja flagga purotettihin kokonansa alaha.\nNy on suru-uutisia tiaros. Libyan isä Mohammaid saa pian turpahansa. Liittoutunehet kansakunnat listii jätkän piänihin paloohin. Virkaa tekemättömän johtajan listimises ov varmahan tarkootuksensa. Joo, eihän Gaddafi oo haitannu enää vuasikausihin ketää.\nLänsimaat on joo. Mä joskus ihimettelen nutturapäisten amerikkaalaasten miästen päätöksiä. Miksei nua kuvitellu viholloisen saa hasaata päinsä? Vois vain kerrata sitä, notta maailmanparantaja kalastaja Pentti Linkola sanoi joskus. Toimittaja tiarusti, mikä olisis yhteiskunnallisesti tärkeitä, kun viisi hukkuvaa pyrkii veneesesi.\nHakkaan kaikilta sormet poikki, jos tulevan veneeni laidalle. Mummiälestä selevää puhetta kantaa ottamati.\nLähettänyt Äijänkäppyrä klo 15.20\nEpäilen että usalla on kyseessä tosi isot rahat noissa asebisneksissä ja aseiden toimivuus täytyy testata ja esitellä että saadaan kaupaksi eteenpäin ja mikäs se on kokeillessa,muiden maaperällä."Hyvän asian puolesta"...\n23. maaliskuuta 2011 klo 17.23\noon anonyymi kas justihin samaa miältä. Ny en malta olla kertomati häjyt elokuvan saunan portahilla kerrottua. Kalevi Haapoja oli rosvopoikien isoisä siinä roolis.Isoisä sitte naukkaaloo Koskenkorvaa ja tuumaa rosvopoijillen: Kyllon menny maailima mallihinsa; nuaret flikat juaa viinaa ja aikuuset miähet syää salaattia.. Jotta joo. Mullon jääny palio Seppo Nikkarinki slougania elokuviista. En voi ku ihimetellä notta sais kattua nuata leffoja uurestansa. Parasta on notta, nauraa hötkötän jo ajatuksestaki.-\n23. maaliskuuta 2011 klo 22.18


Kotikutoista: lokakuuta 2015\nTätä kangasta olen himoinnut aika pitkään. Tilasin raportin Metsänhenkiä Selialta ja tajusin, ettei tästä mitään vauvanvaatteita tehdä, koska kuviot ovat niin isoja. Onneksi kävi tällainen kämmi, koska mä tykkään tästä omana teepparina ihan hirveästi! Etupuolella vilistää kettu ja loikkii pupu, takapuolella vartioi karhu.\nKaava on oma, mutta eipä tuo kovin vaikea ole. Etu- ja takapuolen erottaa ainoastaan kaula-aukon syvyys. Jos jotain muuttaisin, niin pääntien resorin vetäisin hieman kireämmälle. Ensimmäisessä pesussa ei heti oiennut.\nMitäköhän sellaisesta 20 sentin Metsänhenkineidosta sais vielä tehtyä? Miten sen yhdistäisi johonkin muuhun kankaaseen?\nklo 0.24.00 Ei kommentteja: Linkit tähän tekstiin\nLahjoja kavereiden lapsille\nViemisiksi yksivuotissynttäreille vein paidan tutulla kaavalla ja tutusta kankaasta. Hupun vuorena on samaa trikoota kuin hihoissa. Se on jostain äitiyshousujen ajalta. Mä tunsin niin mielihyvää tästä, kun sain tuhottua kaksi kankaanjämää niin, että loput sopii vain päiväkotiin lasten askarteluihin vietäviksi.\nToinen kaveri sai äitinsä kaipaamat nahkatossut. Toivottavasti nämä eivät ole liian pienet jo nyt. Meidän poitsun jalkaan ainakin ovat turhan napakat. Sillekin pitäisi tehdä uudet.\nklo 14.52.00 Ei kommentteja: Linkit tähän tekstiin\nTunnisteet: huppari, jalkineet, ompeleminen, vauva\nHulluutta, oi hulluutta\nMielenhäiriössä ostin kolme metriä tätä kangasta, vaikka piti pyytää vain palaa ja myyjä kassallakin kyseli, että tarviinko tämän kaiken. Ahdistuneena tein äkkiä jotain, mihin kuluisi paljon kangasta.\nMielenhäiriössä aion näitä myös käyttää. Täytyy myöntää, että ovat tosi mukavat ja lämpimät. Ja onhan näistä syntynyt jo unipussi ja tossukatkin. Muskarissa joku tuntematon kehui kuosia. Ehkä kiusaan häntä jokin kerta viemällä jonkin paidan tai muun. Ai niin, ja sit varmaan kantsis se Pojan oloasu tästä. Sen takia kangasta ostin.\nklo 0.19.00 Ei kommentteja: Linkit tähän tekstiin\nTunnisteet: housut, ompeleminen\nViime aikoina ystävät ovat kyselleet, että millä hinnalla teen sitä ja tätä. Jokaiselle olen vastannut, että lastenvahtipalkalla. Nyt sitten ensimmäinen äidin ompeluhetki saatiin oikeasti järjestettyä. Tavoitteena oli ommella neljä päällistä sängynpäädynpehmusteisiin. Ystävä on itsekin taitava käsistään ja oli tehnyt lapsilleen sängyt, mutta ompelukoneen käyttö ei ollut hänelle niin tuttua. Onneksi käytin paljon aikaa kaavojen piirtämiseen, vaikka koko aamupäivä menikin niihin ja keltaiseen päällysteeseen, joka matkasi heti kotiin. Loppuihin varastin aikaa Pojalta seuraavana aamupäivänä. Näissä näkyy mukavasti myös tuo aamupäivän eteneminen valon lisääntymisenä.\nSisällä oli jotain solumuovieristeputkea, jota oli vähän vuoltu ja liimattu. Kangasta me ei näihin putkiin mitenkään kiinnitetty, kun kuulemma kiilautuvat tiukkoina hyvin sänkyihin näinkin.\nNäistä tietenkin jäi ylimääräistä kangasta, josta halusin heti eroon. Bonuksena tein kahdet tyynynpäälliset, joihin molempiin tuli kaikkia neljää väriä. Ihan vain normaalilla tyynyliinatyylillä nämä on tehty, koska oikeanpituisia vetskareita ei kotona valmiina ollut.\nAivan pienistä paloista tuli lapsille vielä hernepusseja. Muutama pussi jäi vielä kotiin, kun herneet loppui kaapista kesken.\nklo 0.03.00 Ei kommentteja: Linkit tähän tekstiin\nTunnisteet: koti, lapset, lelut, ompeleminen\nEK:ssa vieraillessani löysin ihanan väristä collegea, josta tein itselleni tunikan. Pitääkin kuvata se. Karhuyökkäristä taas jäi hieman murmuria tähän. Yhdistettynä näyttää Pojan päällä tältä:\nKaava on OB:n Crocodile (1/2015). Kaula-aukko ja huppu tuntui hieman tiukalta lapselle, mutta ehkä laitoin hupun etureunaa vain liikaa päällekkäin. Mutta tämä oli kyllä ihanan helppo tehdä; neppipihtien kanssa ei tarvinnut säheltää. Reoritkin tein samasta kankaasta. Nyt vain lisää joustocollegea!\nMä kyllä tykkään noista karhuista enemmän tässä kuin siinä yökkärissä!\nklo 23.49.00 Ei kommentteja: Linkit tähän tekstiin\nTunnisteet: huppari, ompeleminen, vauva\nSisko sanoi, että tämä Mur mur -kangas (EK) on pelottava. Minusta hauska. Poika sai omalla kaavalla piirretyn yöpuvun. Unohdin taas, kuinka iso räpylä sillä on. Noh, näitä pitäisi enemmänkin tehdä, joten ensi kerralla voi sitten oppia.\nKangas tuntuu mukavan jämäkältä. Laitoin metsänvihreät resorit, kun tuossa kankaassakin on ehkä jotain vihreeseen vivahtavaa. Kohdistuskin onnistui!\nSeuraavaksi tulossa tämän jämät eli kerrankin mitään ei jäänyt roikkumaan!\nklo 23.44.00 Ei kommentteja: Linkit tähän tekstiin\nTunnisteet: ompeleminen, potkarit ja haalarit\nMussa on hiukkanen liukuhihnatyöläistä. Tykkään mekaanisesta työstä, jossa kädenjälki jotenkin näkyy. Niin kun nyt vaikka ostaa ison pussin kirjaimia ja lajitella niitä pari tuntia illalla, kun on omaa aikaa.\nNo kylmäkin joskus vähän ihmettelen.\nklo 15.00.00 Ei kommentteja: Linkit tähän tekstiin\nOlen viime aikoina ostanut kankaita taas kaapit täyteen. Ei hyvä. Kun meniskin aina se koko kangas siihen, mitä aikoo, mutta melkein aina siitä jää puolet roikkumaan. Tätäkin kangasta piti ostaa enemmän, koska kuvio kulkee vain toisessa hulpiossa. Paidan leikkasin siis 90 astetta väärin päin.\nVaan on tämä Selian Kalastajat-kuosi hauska!\nEn oikein tiedä, mitä tuo kangas on, kun siinä on vähän sellainen uimapukumainen tuntu. Muistaakseni se oli kyllä suurimmalta osin puuvillaa, mutta vähän epäilen, että muisti on mut jättänyt.\nKaulusresorin tein erittäin ohuena ja taitoin sisäpuolelle. Se sopi tähän oikein loistavasti. Malli on tuttu OB:n (2/2015) Frog Eggs, koko 74 cm. Kohta pitää piirtää isompi koko.\nklo 23.34.00 Ei kommentteja: Linkit tähän tekstiin\nKukkakangas oli aivan liian kauan ollut varastossa odottamassa sitä, että jaksaisin vision muuttaa todellisuudeksi. Aikalailla tästä tuli malliltaan sellainen, mitä kaupassa ajattelin, mutta alaosaksi suunnittelemani vaalea kangas ei kodin valossa enää näyttänytkään tuohon kukkaan ollenkaan sopivalta. Eipä tuo tummakaan ole maailman paras, mutta kun ajoissa aloittaa, niin turhat täydellisyyden tavoittelut jäävät - mekko valmistui perinteisesti juhlapäivän aamuna.\nYläosasta tuli aikas täydellinen, mutta kyllä mä sitä muutamaan kertaan mallasinkin ja tein ihan kokeiluversionkin. Muutenkin oli aikamoinen työ koko koltussa, kun ensin oli liian löysä, sitten liian tiukka ja tosi epäortodoksisesti nostin mekkoa tekemällä vyötärökaitaleen, jotta alaosassa olisi vähän tilaa.Ylpeä olen siitä, että koko mekko on vuoritettu. Siinä on oikeastaan hyvin vähän lisätekemistä, mutta tulos on paljon siistimpi.\nKuvat kannattaisi tietenkin ottaa ennen juhlia, eikä vasta keskellä yötä.\nklo 23.21.00 Ei kommentteja: Linkit tähän tekstiin\nTunnisteet: aikuinen, juhlat, mekko, ompeleminen\nJuhlat oli ja meni. Kaavapaperiakin meni. Ja kakkukin meni.\nKivaa oli! Kiitos kaikille!\nEDIT 6.2.2017: ohje täältä.\nklo 23.20.00 1 kommentti: Linkit tähän tekstiin\nAjattelin listata itselleni muistiin suomenkielisiä kangaskauppoja verkossa. Toivottavasti helpottaa jotakuta muutakin. Todennäköisesti ei, kun valinnanvaraa on niin paljon.\nEnglanniksi Etsystä hakemalla "custom clothings labels" ("woven/damask" jos haluat kudottuja)\nKerrottehan, mikäli teillä on jokin hyvä linkki lisää tai jos olemassa olevan linkit eivät toimi.\nLisäksi huomautan, että tämä ei ole maksettu mainos, vaan lista kaupoista, joiden tuotteet mua miellyttävät. En ole kaikista tilannut, joten palvelusta en osaa sanoa.\nklo 17.17.00 Ei kommentteja: Linkit tähän tekstiin\nTunnisteet: ohje, ompeleminen, tarvikkeet\nKaikkea sitä pitäis tehdä\nVirittelin ensin seinälle ihan vain koristeltua kartonkia, johon ajattelin post it -lapuilla merkitä kaikki tekemättömät työt. No, se ei ollut kovin kaunis, enkä halunnut tuhatta nastanjälkeä meidän seinään. Kaupassa (ihan Prismassa) sattumalta näin korkkitaulun, jonka nappasin oitis mukaan.\nTuollaisenaan se ei oikein sopinut mun silmään, mutta onneksi valmistaja oli jättänyt puun käsittelemättä. Hinkkasin siihen purkin pohjalta Bloomin Tuohi-vahaa, jota olen käyttänyt jo syöttikseen ja pinnikseen (Syöttötuolissa vaha on raapiutunut pois kohdin. Ilmeisesti kyse on ollut huonosta lakan poistosta, koska märkä rätti ei kaikille alueille ole saanut kulumaa aikaan. Pinniksessä ei edelleenkään ole moitittavaa.) Kokeilin samalla, miten vaha käyttäytyy tuossa korkissa.\nKorkki värjäytyi mukavasti, eikä vaha tunnu rapisevan siitä pois. Pinta kuivui melko tasaiseksi, vaikka yritin kyllä muutenkin väriä saada saman verran koko pinnalle. Ensin suojasin korkin maalarinteipeillä, mutta kuten kuvasta näkyy, niiden repiminen pois aiheutti myös korkin repeytymisen. Siistimpi oli kuitenkin tapetinpala kehyksissä.\nTapetinpalan mittaamisessa oli tietenkin oltava hieman tarkkana, semminkään kun taulun raamit eivät olleet millilleen suorassa. Innoissani kiinnitin tapetin kaksipuolisella teipillä pintakuivaan (mutta sisämärkään) tauluun, joten seuraavana päivänä se kupruili ja nyt siinä on muutama ryppy. Muutaman päivän kuluttua koko tapetti irtosi. Joko mun teippi on tosi huonoa, teippi ei tartu vahaukseen tai ylipäätään korkkiin ei ota kiinni. No, peittyyhän tuo kaikki noihin lappuihin. Tuo kuvissa näkyvä tilanne kun on hyvin kaunisteltu totuus.\nOnhan sitä kaikenlaisia muistilappuja tietokoneen näytölläkin, mutta ne ovat mun mielestä sekavia ja edellyttävät aina sen koneen avaamista, mikä ei ole päivittäistä nykyään. Lisäksi musta on ihan kiva, että voin tekemisen jälkeen fyysisesti siirtää jutut roskakoriin lapun muodossa.\nklo 10.04.00 Ei kommentteja: Linkit tähän tekstiin\nTunnisteet: askartelu, koti, puutyöt


Hyundai esitteli Franfurtin 2013 autonäyttelyssä uuden i10:n - Autot - Ilta-Sanomat\nAsettaako Hyundai pikkuautojen uuden standardin?\nJulkaistu: 10.9.2013 3:00\nPikkuautot kasvavat niin kooltaan kuin suosioltaankin. Uusi Hyundai i10 pyrkii uudeksi mittapuuksi.\nKaikkein pienimmät autot ovat aina tehneet Suomessa heikosti kauppaa. Siksi moni maahantuoja ei ole niiden kanssa edes ponnistellut. Ilmasto on kuitenkin muuttumassa, vieläpä kahdesta suunnasta. Pikkuautot lähestyvät ominaisuuksiltaan isompia ja samalla ostajien asenteet muuttuvat. Pienempään vaihtaminen on jopa jonkinasteinen trendi.\nMuovirasia vai ei?\nTähän kohtaan osuva esimerkki on täysin uusi, nyt Frankfurtin autonäyttelyssä ensiesiteltävä Hyundai i10. Aiemmin mallia ei ole meillä myyty, mutta nyt maahantuoja näkee sille saumaa. Mahdollisesti. Ja mikäs siinä. Pikkuauto on uusimmassa sukupolvessa kasvanut sen verran, että niin matkustajille kuin heidän tavaroilleenkin on ulkomittojen puitteissa asiallisesti tilaa, valmistajan mukaan A-kokoluokan autoista eniten. Eikä tässä pikkuautossa istuta missään muovirasiassa, vaan sisustan materiaaleihin ja viimeistelyyn on panostettu tosissaan – jälleen koko- sekä hintaluokka huomioiden.\nTilan ohella toinen keskeinen pieneen autoon päätymistä helpottava tekijä on varustelu. i10:een saa vakiona tulevan turvavarustekattauksen lisäksi herkkuja, kuten ohjauspyörän lämmitys ja vakionopeussäädin. Jälleen valmistajan suulla luokkansa parhaan varustelun.\nTeknisesti i10 rakentuu samoista palikoista kuin sisarmerkki Kian Picanto, mutta tyylillisesti i10 on täysin itsenäinen, ja ominaisuuksien hienosäädössäkin korealaismerkeillä on tapana tehdä eroa toisiinsa. Moottorivaihtoehtoina ovat 1,0 ja 1,25 –litraiset bensiinimoottorit, tehoiltaan 68 ja 85 hevosvoimaa.\nPienemmän moottorin hiilidioksidipäästöt ovat mukavasti juuri alle 100 gramman rajan. Automaattivaihteistoa ei ole ainakaan alkuun luvassa. Samoin tämän luokan autoissa vähemmän haluttu diesel on vasta tulevaisuuden mahdollisuuksia.\nTuotantoa ajetaan parhaillaan ylös Hyundain Izmitin tehtaalla Turkissa. Mallin tulosta Suomeen ei vielä ole päätöksiä, mutta kylmien tyyppien perusteella i10:llä voisi hyvin olla sijansa Suomen pienillä A-kokoluokan markkinoilla - ja miksei vaihtoehtona B-luokankin autoille.\nEnsimmäiset kuvat Hyundai i10:stä lupaavat hyvää ainakin tilojen puolesta.\nHyundain tavoitteena on asettaa pienimpien automallien kilpailijoille uudet standardit. Nähtäväksi jää, kuinka siinä onnistutaan.\nJani Kiviranta, Frankfurt


Toimintatapamme - Kulta-ajan koti\nKulta-Ajan hoivakotien palvelut perustuvat ihmisen kunnioittamiseen ja laadukkaan elämän monipuoliseen tukemiseen. Viisi hoitokotiamme Loviisassa ja Lapinjärvellä tarjoavat asiakkaillemme turvallista arkea oman elämän ehdoilla.\nPanostamme henkilöstön riittävyyteen, koulutukseen ja hyvinvointiin. Osaava ja motivoitunut henkilöstö on tärkeimpiä voimavarojamme hoitotyössä.\nHuolehdimme lämmöllä ja ammattitaidolla kaikista asiakkaistamme. Toimimme viihtyisässä ja sallivassa ilmapiirissä. Kannustamme omatoimisuuteen ja vältämme holhoamista.\nMeille hoivatyö on läsnäoloa arjen pienissäkin asioissa. Se on myös taitoa tulkita joskus hentojakin viestejä, jotka voivat olla vain viitteitä vahvoista tunteista ja tarpeista. Turvallisuutta ja jatkuvaa läsnäoloa tarvitaan, kun kyky itseilmaisuun on vähentynyt.\nMe huolehdimme asiakkaittemme jokapäiväisistä tarpeista eikä mitään peitetä rutiineihin. Me näemme ihmisen aina kokonaisuutena diagnoosista riippumatta.\nHuolehdimme sekä palveluiden että laadun korkeasta tasosta kaikissa toimipisteissämme. Kehitämme toimintaamme jatkuvasti ja uskallamme tehdä muutoksia tarvittaessa.\nHyvä henkilöstö on voimavaramme\nMotivoitunut ja koulutettu henkilöstö on tärkeimpiä voimavarojamme. Avoin ilmapiiri ja riittävät henkilöstömitoitukset luovat hyvän pohjan kehittyvälle hoivatoiminnalle.\nKannustamme työntekijöitämme kouluttautumaan, kehittämään osaamistaan ja ideoimaan uusia toimintatappoja.\nEsimerkiksi Lapinjärvellä olemme henkilöstön aloitteesta ja yhdessä asukkaiden kanssa toteuttaneet Green Care -toimintaa.\nTyö- ja elinkeinoministeriön ajantasainen työlainsäädäntö on katsottavissa täältä: Työlainsäädäntö


Syyte: Valelääkäri tappoi sotaveteraanin - ei päästänyt vaimoa puheilleen\n19.12.2015 klo 8:24\nValelääkäri Esa Laihoa syytetään kahdesta taposta. Toinen epäillyistä uhreista oli kotona asunut ja aikoinaan Siiranmäen taisteluun jatkosodassa osallistunut sotaveteraani.\nSiiranmäen taistelu oli Suomelle torjuntavoitto, jonka jälkeen Suomi lähti vetäytymään Karjalankannakselta. Kuvassa Siiranmäen taisteluissa olleet konekiväärimiehet saivat vasta Viipurin pohjoispuolella tilaisuuden puhdistaa aseensa. SA-KUVA\nEnsimmäinen Laihon epäillyistä tapoista tapahtui Lahdessa vuonna 2006.\nToinen epäilty tappo tapahtui huhtikuussa 2011 Helsingissä. Tuolloin Myllypuron vanhustenkeskuksessa kuoli monisairas sotaveteraani.\n87-vuotias sotaveteraani oli taistellut puolisonsa mukaan jatkosodassa, muun muassa niin sanotussa Siiranmäen torjuntavoitossa.\nSiiranmäessä, Karjalankannaksella, taisteltiin kesällä 1944 Venäjän suurhyökkäyksessä voittoon päättynyt torjuntataistelu.\nVaikka everstiluutnantti (myöhemmin jalkaväenkenraali) Adolf Ehnroothin johtamat joukot joutuivat vetäytymään ylipäällikkö Carl Gustaf Emil Mannerheimin käskystä kesäkuussa 1944, oli Siiranmäki siihen saakka puolustajien hallussa.\nKaikkiaan taistelussa menehtyi 1 000 suomalaista ja 5 000 venäläistä sotilasta.\nLokakuussa 2013 käydyssä kuulustelussa puoliso kertoi olleensa sotaveteraanimiehensä kanssa yli 50 vuotta naimisissa ennen valelääkäri Laihon epäiltyä hoitovirhettä.\nEnnen epäiltyä hoitovirhettä mies kärsi muun muassa Alzheimerin taudista. Silti hän asui viimeiset vuodet kotona puolisonsa kanssa.\n– Sairauksista huolimatta asuimme normaalisti kotona ja pääasiallisesti minä hoidin miestäni. Myös Paloheinän kotisairaanhoidosta saimme apua, vuonna 1935 syntynyt, eläkkeellä oleva kätilö-sairaanhoitaja sanoi.\nAlun perin mies päätyi Myllypuron vanhustenkeskukseen sen jälkeen, kun hän palasi sairaalareissulta. Sairaalaan mies joutui, kun hän kompastui vessareissulla mattoon ja löi päänsä.\nSairaalasta pääsynsä jälkeen Myllypuron vanhustenkeskuksesta ilmoitettiin, että sieltä miehelle on järjestynyt hoitopaikka.\nVuonna 1923 syntynyt sotaveteraani saapui vanhustenkeskukseen 23. maaliskuuta 2011.\nKuolleen sotaveteraanin leski kertoi poliisikuulustelussa, ettei hän päässyt keskustelemaan miehensä hoidosta yrityksistä huolimatta.\nHelsingin käräjäoikeudessa syytettynä oleva valelääkäri Esa Laiho toimi vanhustenkeskuksen hoitavana lääkärinä. Hän toimi myös sotaveteraanin hoitavana lääkärinä.\nKun puoliso meni tapaamaan miestään hoitopaikkaan, vaimon huolena oli veren hyytymistä kuvaavan INR-arvon seuranta.\nAiemmin miehen Marevan-verenohennuslääke oli määrätty tauolle kaatumisen jälkeen annetun lääkityksen vuoksi.\nLaiho määräsi Marevania kuitenkin uudelleen, joten monisairaan potilaan tilaa oli seurattava tarkasti, ettei veri ohene liikaa. Silloin vaarana olisivat muun muassa sisäiset verenvuodot.\n– Halusin nimenomaan puhua siitä, oliko INR-arvoja seurattu, ja siitä, oliko kipulääkitys riittävä. Aina, kun olin häntä tapaamassa, oli tilanne sellainen, että hän tavallisesti istui sängyn reunalla ja piteli niskaansa.\nEläkkeellä ollut hoitoalan ammattilainen yritti päästä tapaamaan miestään hoitanutta lääkäriä säännöllisesti.\n– Yritin 23.3.2011–1.4.2011 välisenä aikana päästä keskustelemaan häntä hoitaneen lääkärin kanssa lähes päivittäin.\n– Koko aikana en päässyt keskustelemaan hoidosta vastaavan lääkärin kanssa.\nAprillipäivänä vuonna 2011 Laihon työpaikassa hoidettavana olleen miehen tila muuttui.\n– Tilaan tuli dramaattinen muutos 1.4.2011. Kun menin tapaamaan häntä osaston vierastunnille kello 13.00, havaitsin, että hänen nenässä ja suussa oli runsaasti kuivunutta verta. Myös hänen vaatteensa olivat kuivuneen veran tahraamat.\nPuoliso piti itsestään selvänä, että verenvuoto liittyi korkeisiin INR-arvoihin vanhustenkeskuksessa.\nHän kuitenkin ajatteli, että siihen oli kiinnitetty automaattisesti huomiota. Pitihän verenohennuslääkkeen vuoksi tarkkailla veriarvoja.\n– Lähdin vierastunnin jälkeen taas normaalisti kotiin, koska arvelin, että asiat kyllä hoituvat.\nNoin tunnin kuluttua lähdöstä puoliso sai huolestuttavan puhelun. Miehen tila huonontui entisestään. Hänet siirrettiin Marian sairaalaan Helsinkiin.\n– Lääkäri sanoi (tutkimusten jälkeen), että kaikki on pielessä. Kysyin häneltä, mitä hän tarkemmin tarkoitti sanomallaan. Lääkäri sanoi, että muun muassa INR-arvot ovat niin korkeat, että tilanteelle ei ole enää mitään tehtävissä.\nSotaveteraani kuoli perjantain ja lauantain välisenä yönä 2. huhtikuuta 2011, kun vuorokausi oli juuri vaihtunut.\nKuoleman kolmantena myötävaikuttavana tekijänä pidetään Laihon määräämää Marevan-lääkitystä tauon aikana.\nPuoliso piti jo kuulusteluissa valelääkäri Laihon toimintaa törkeänä.\n– Hänen takiaan (mies) ei saanut oikean lääkärin hoitoa Myllypurossa ja kuoli lopulta Marian sairaalassa.\nKuulusteluissa puoliso vaati Laiholle rangaistusta törkeästä pahoinpitelystä ja törkeästä kuolemantuottamuksesta. Syyttäjä vaatii Laiholle rangaistusta sotaveteraanin taposta.\n– Tietoisuus tästä (valelääkärin toiminnasta) on aiheuttanut minulle ja muille läheisille ihmisille henkistä ja jopa fyysistä pahoinvointia. Pidän Esa Laihon toimintaa törkeänä. Hän on toiminut paikoissa, joissa päätetään ihmisten elämästä, ilman lääkärin koulutusta. Tämä on aivan käsittämätöntä.\nValelääkäri Esa Laiho vangitsemisoikeudenkäynnissä Helsingissä vuonna 2011. JOHN PALMÉN


tapsak\t26.9.2021 23:00\nKalastus Porvoon joella\nTänään oli useampi virvelimies joen alaosassa, ja näkyi ainakin isoa ahventa tulevan. Minun ymmärtääkseni joen yläosa on rauhoitettu 1.8-30.11.21 kalastukselta kokonaan. Ja pilkkiminenkin muuttuu maksulliseksi. Itse käyn ostamassa tammikuussa sen 60 euron erityiskalastusluvan.\nOnkiminen on maksutta sallittua yhdellä vavalla, ilman kelaa ja luonnonmukaisilla syöteillä (esim. mato)Luvalla saa joko pilkkiä tai heittokalastaa/uistella yhdellä vavalla rannalta tai ankkuroidusta tai liikkeessä olevasta veneestä.\nRokastaminen eli kalan ulkopuolelta tartuttaminen on kielletty.\nKalan on oltava suusta kiinni (ei päänalueelta, ei kiduksista, ei kyljestä, ei pyrstöstä vaan ainoastaan suusta).\nUlkopuolelta tarttuneet kalat on vapautettava välittömästi kalan kuntoon katsomatta.\nRajoitukset: enintään kolme kuhaa/vuorokausi/henkilö ja enintään yksi taimen tai lohi/vuorokausi/henkilö.\nAlueen koskevat rajoitukset: https://kalastusrajoitus.fi\nHuomio mitä laissa ja asetuksessa sanotaan pyyntimitoista, eväleikkauksesta ja joidenkin lajien rauhoitusajoista www.ahven.net/kalastus/pyyntimitat-ja-rauhoitusajat/\nAnonymous\t1.10.2021 05:23\nMites onkiminen. Eikö ole\nMites onkiminen. Eikö ole sallittua?\ntapsak\t1.10.2021 09:38\nMiten Sinä tulkitset tämän pykälän kohdan? Vaaditaanko myös pilkkimiseen lupa?\nNäyttäsi kovasti siltä että myös Porvoojoen alaosaan pitää ostaa se vuosilupa. Käyn ostamassa sen tammikuussa, koska se on kalenterivuoden voimassa.\nLisätiedot:Pilkkiminen ja viehekalastus yleiskalastusoikeuksina kielletty. Porvoon kaupunki myy alueelle kalastuslupia: https://www.porvoo.fi/erityiskalastuslupa\nMato-onkija\t1.10.2021 13:17\nOnko koholla varustetulla\nOnko koholla varustetulla mato-ongella onkiminen jään päältä kairatussa reijässä sallittu ilman lupaa? Näinhän tuossa sanotaan, onkiminen maksutta sallittu yhdellä vavalla.\ntapsak\t1.10.2021 14:49\nOnhan se sallittu, mutta jos lasket vavan jäälle, se on sitten koukkukalastusta ja vaatii luvan.\nVoi olla aika yksitoikkoista seistä jäällä mato-onki kädessä.\ntapsak\t1.10.2021 16:43\nJuu, on se sallittua, mutta ei saa olla kelaa ja syötin pitää olla luonnonmukainen.\nAnonymous\t1.10.2021 18:10\nSaako siellä onkia nyt?\ntapsak\t1.10.2021 18:37\nSaa onkia, siellä on ollut onkikilpailut 2 kertaa viikossa. Nyt on sunnuntaina laituripilkkikilpailut. Laiturilla varmaan joutuu käyttämään pitempää vapaa ja kelaa, mutta tuskinpa siellä alkaa kukaan spekuloimaan, onko se laillista vai ei.\nKaikille avoin laituripilkki Porvoon Hamarissa(SEO) sunnuntaina 3.10 klo 9-14.00. Arvotut paikat. Siirtymät 15/30 min.\nAnonymous\t1.10.2021 19:54\nHamari ei ole\nHamari ei ole erityiskalastusaluetta. Alue loppuu sikosaaren laiturin kohdalle. En tiedä saako kaupungin kohdalla onkia.\ntapsak\t2.10.2021 08:32\nJuu, oikeassa olet, alue loppuu lotsuddeniin. Pitääpä huomenna käydä Hamarissa katsomassa kilpailuja ja miten laituripilkitään kilpailuissa.. Ovatko hakeneet kärpäsentoukkia jostakin, ja vavan enimmäispituus on 1 metri.\nOnkohan siinä kaupungin kohdalla vielä joku rauhoitus, ottaapa näistä säännöistä selvää.....\nAnonymous\t2.10.2021 14:54\nNoin juuri. Ota niistä selvää\nNoin juuri. Ota niistä selvää. Netistä en löydä oikeaa tietoa niin en viitti asioikseen jokirantaan lähteä kylttejä etsimään.\ntapsak\t2.10.2021 18:23\nPorvoo river rules\nKokonniemen päässä paviljonkipuistossa oli ilmoitustaulu, johon oli merkitty vihreällä se alue 1, siis erityiskalastuslupa tykkilaiturilta sikosaaren laiturille. Sitten oli merkitty joen alaosa ja täsyrauhoitus 5.5.-5.7, siinä kaikki.\nSiellä kivisillan yläpuolellakin tulee sakot, jos menee sinne virvelöimään. Tässä päätös tykkisillan yläpuolelle, koskee myös sivujokia. Rauhoitus varmaan kututaimenen takia, ja se on ihan oikein.\nVoimassa tänään15.8 - 30.11\nLisätiedot:Kaikki kalastus kielletty ajalla 15.8.-30.11., pois lukien onkiminen, pilkkiminen ja katiskalla kalastaminen. Kielto pätee myös kaikissa sivuhaaroissa.\nAnonymous\t3.10.2021 11:55\nAnonymous\t1.11.2021 10:52\nsaako laitureilta pilkkiä ja\nsaako laitureilta pilkkiä ja onko laitureita paikoillaan?\ntapsak\t1.11.2021 11:29\nPorvoojoen laitureilta voi pilkkiä, jos on ostanut erityiskalastusluvan, ja ottaen huomioon mahdolliset rauhoitukset.\nOsassa jokea on työmaa, ja jokiranta suljettu aidoilla.\nKannattaa mennä pilkille Hamarin SEO:lle, jossa on hyvät ja pitkät laiturit. Ja pilkkiä saa siellä jokamiehen oikeudella. Hamarissa on joka sunnuntain laituripilkkikisat, tässä vähän tyylinäytettä\ntapsak\t7.11.2021 15:46\nStrömsbergin koski Virtaala\nTämän väristä oli vesi tänään koskella Porvoojoessa. Koskelle käveli myös pari Baranovin poikaa virvelit kädessä...\nAnonymous\t7.11.2021 17:11\nYleensä kalalle mennään virvelit kädessä\ntapsak\t7.11.2021 18:00\nTaimen maksaa 3260€\nSiellä on kalastuskielto. Suvannolla saa onkia ja pilkkiä.\nAnonymous\t7.11.2021 23:21\nValvooko siellä tuota joku?\ntapsak\t8.11.2021 08:53\nTuskinpa, ehkä satunnaisesti. Puuvajan seinässä on selvä kartta ja säännöt. Selvästi merkitty, että rasvaevällisen taimenen korvaushinta on 3260€. Mutta mitäpä se auttaa?\nOlisi järkevää laittaa kalastusvalvonnan puh numero sinne seinälle.\nAnonymous\t8.11.2021 18:09\nSiis jos vahingossa saan\nSiis jos vahingossa saan taimenen jonka päästän takaisin niin saan sakot vai?\nAnonymous\t8.11.2021 18:25\nJos kalastus sallittu ja saa rauhoitetun kalan, niin kun sen välittömästi vapauttaa ja oli kalan kunto mikä vain, niin silloin toimii oikein.\nMutta jos kalastus kielletty, niin eihän silloin voi edes saada saalista;)\nAnonymous\t8.11.2021 18:38\nAmmattivalvojat kiitos, kuten\nAmmattivalvojat kiitos, kuten haukikoira kalastus lehdessä kirjoitti.\nAnonymous\t13.11.2021 07:08\nOnko kaupungin kohdalla\nOnko kaupungin kohdalla laiturit vielä paikoillaan? Ja tuleeko pilkillä kuhaa?\nAnonymous\t13.11.2021 08:49\nTulee ,tulee ja paljon.\ntapsak\t13.11.2021 09:27\nSe häätyy käyvä kohta ostamassa rihkamatorin toimistosta lupa. 60€ vuosi, voimassa 1.1-31.12.2022.\nMyös pilkkimiseen pitää olla tuo lupa.\ntapsak\t28.11.2021 16:48\nPorvoo joki tänään kello 16\nPorvoojoki oli jo melkein kokonaan jäässä. Komiat valot ne laittaneet kävelysillalle, siinä on joen kalat ihmeissään.\nKohta sieltä varmaan pelastetaan ensimmäinen jäihin pudonnut\nAnonymous\t28.11.2021 18:56\nOnko ihan kuraa?\nOnko joki jäätymässä minkä värisenä? Jos ihan kuravelliä, kestää viikkojan ennen kuin syönti kunnolla alkaa.


2010-luvun popklassikot: #18 Lorde – Royals (2013) / Nuorgam\n23.05.2018 Anton Vanha-Majamaa\n“Lorde lauloi esikoisalbumillaan sellaisella vilpittömyydellä, joka sai toimittajat hämmästelemään loputtomiin sitä, kuinka näin nuori voi puhua näin viisaasti.”\nIt don’t run in our blood”\nRoyals oli ensimmäinen kosketukseni Lordeen. Kuuntelin sen kesällä 2013 yksin asunnossani. Olin kahden pitkän parisuhteen välissä ja mietin, haluanko jäädä Helsinkiin vai lähteä pois. Täyttelin vaihtarihakemuksia Tel Aviviin ja Fidzille.\nKiinnostuin Lordesta, koska hän oli hyvin nuori ja tuli hyvin kaukaa. Lorde oli 16-vuotias ja kotoisin Uuden-Seelannin kaupungista Aucklandista. Hän lauloi itsestään ja ikäpolvestaan vilpittömyydellä, jollaista en ollut ennen kohdannut.\nSellaisella vilpittömyydellä, joka sai toimittajat hämmästelemään loputtomiin sitä, kuinka näin nuori voi puhua näin viisaasti.\nRoyals on lähiöteinin voimaantumiskappale. Kertoja on marinoitunut amerikkalaisessa kulutuskulttuurissa kuin kuka tahansa länsimaalainen nuori. Kuunnellut A$AP Rockya, Jay-Z:tä ja Lana Del Reytä (kyllä, hän on näin nuori!) ja leikitellyt ajatuksella, että hänkin asuisi Hollywoodissa ja nuuskaisi muotihuumeita julkkisten kartanoissa.\nMutta hän asuu Aucklandissa, eikä ole ikinä matkustanut ulkomaille.\nKappaleen bridgessä Lorde listaa asioita, jotka toistuvat hänen kuuntelemissaan amerikkalaisissa lauluissa: kultahampaat, Grey Goose -votka ja kylppäreissä trippailu. Lentokoneet, saaret ja lemmikkitiikerit. Asioita, joista kuninkaat on tehty.\nKertoja ja hänen ystävänsä eivät tule koskaan olemaan kuninkaallisia. He asuvat pienessä kaupungissa maassa, jonka pääkaupungin harva osaa nimetä: “In a torn up town, no post code envy.”\nEikä se haittaa. Kertoja tietää olevansa nuori ja ei-mistään. Hän ajelee unissaan Cadillacilla, mutta hilluu päivät Devonportin lähiössä, joka ei todellakaan ole “torn up”, mutta ei myöskään millään tapaa ihmeellinen.\nEikä se ainakaan ole Hollywood.\nSiinä minä makasin vuokrayksiöni kovalla futonilla ja kuuntelin 16-vuotiaan laulua maailman toiselta laidalta. Musiikkivideon lähiö muistutti Länsi-Vantaasta, jossa kävin kouluni.\nMietin, miten kaukaisena Lorde pitää sitä, mistä hän Royalsissa laulaa. Hollywoodia, laatuvodkia, The Weekndin musiikkivideoita. Miettiikö hän, että on yksi asia päästä Hollywoodiin, ja kokonaan toinen asia voida kutsua sitä kodiksi?\nMinusta tuntuu nimittäin usein, että Kalifornia on lähellä. Se on niin tuttu kuin voi olla. Osaisin suunnistaa Los Angelesissa aika hyvin, koska olen katsonut Crashin, Nuoren kapinallisen ja kolme kautta The Hillsiä. Tietäisin, mistä löytyvät parhaat viinitilat ja mitä naapurustoja kannattaa välttää.\nHelsingistä Los Angelesiin on kuitenkin 9 000 kilometriä, ja vaikka pääsisin perille, en tiedä, pääsisinkö oikeasti. Paikat paljastavat todellisen luontonsa vasta, kun niitä peilaa omaan itseen. Jos pidän jostain kaupungista, se tarkoittaa yleensä, että pidän itsestäni siinä kaupungissa.\nElämässäni on kourallinen kaupunkeja, joissa olen itsestäni pitänyt. Kaupunkeja, joita voisin pitää kotina, on ehkä yksi.\nRoyals julkaistiin sinkkuna 3. kesäkuuta 2013. Se nousi hitaasti kaikkien listojen kärkeen ja teki Lordesta tähden. Syksyllä ilmestynyttä Pure Heroine -albumia myytiin miljoonia.\nVuoden 2013 jälkeen Lorde on käynyt Los Angelesissa monta kertaa, ystävystynyt Taylor Swiftin kanssa ja varmasti saanut maistaa Grey Goose -votkaakin (hän täytti 21 viime marraskuussa). Internetin mukaan Lorde asuu yhä Uudessa-Seelannissa.


Auto- ja Raskaskonekorjaamo Jukka Metso huoltaa ja korjaa ammattitaidolla henkilöautot, työkoneet ja muut raskasajoneuvot. Myymme ja asennamme luotettavasti renkaat, varaosat ja lisävarusteet. Autokorjaamomme sijaitsee Myrskylän kunnassa Uudellamaalla. Ota yhteyttä ja tervetuloa korjaamomme asiakkaaksi!\nKasvojen karvanpoisto laite\nMM-Tuning | Turku, Raisio | Autonpuhdistuksen erikoisliike\nParkanon kaupungin sivistystoimessa julistetaan haettavaksi 1. 8. 2020-31. 7. 2021 väliseksi ajaksi seuraava määräaikainen tehtävä Parkanon yhtenäiskoulussa Englannin, Ruotsin ja Saksan kielen tuntiopettaja Virkaan edellytetään opetushenkilöstön kelpoisuusvaatimuksista annetun asetuksen 986/1998 mukaista kelpoisuutta. Palkkaus määräytyy OVTES:n mukaisesti. Tehtävä sisältää 16 tuntia englannin, ruotsin ja saksan kielen opetusta yhtenäiskoulun luokilla 5-9. Tunnit sisältävät myös A2 kielen opetusta saksan kielessä. Tehtävään kuuluu lisäksi luokanvalvojan tehtävät. Tehtävässä edellytetään kokemusta yhteisopettajuudesta, hyviä vuorovaikutustaitoja, kykyä työskennellä tiimin kanssa sekä vahvaa osaamista tieto- ja viestintäteknologian käytöstä opetuksessa. Arvostamme joustavuutta ja oma-aloitteisuutta. Hakuaika päättyy perjantaina 17. 2020 klo 15. 00. Hakemukset toimitetaan Kuntarekryn kautta. Valinnan vahvistaminen edellyttää, että hakija esittää lääkärintodistuksen terveydentilastaan ja rikosrekisterilain 6 § 2 mom.\nJos opiskelupaikka jäi saamatta, TAMKiin voi hakea myös syksyllä. Ja tietysti moneen muuhunkin oppilaitokseen👍 Onko lähipiirissäsi tulevaisuuttaan pohtiva nuori? Vinkkaa hänelle, että TAMKiin voi hakea myös syksyllä. Muuramen lukiossa aloittaa syksyllä 73 uutta opiskelijaa. Onnea loistavasta valinnasta! #keijot #ykköset #heimo #vastuullinen Etälakkiaiset juhlittu yhdessä 45 uuden ylioppilaan kanssa! Onnea uudet ylioppilaat! Kuten Tommi Riikonen uuden ylioppilaan puheessaan sanoi: Valkolakin kirkkautta ei himmennä pätkääkään se, että juhlimme virtuaalisesti". Kiitos kaikille juhlan tekijöille, bändille, 2E-luokalle ja Riitta-opelle🌺 Hyvää kesää ja rentoa lomaa kaikille! ☀☀☀☀ Mahtavaa työtä abit ja opet. Valtakunnan TOP12! (KSML 30. 5. 2020) #stt #lukiot #yokirjoitukset #heimo Lukion laadulliset mittarit 2020 #systeemiajattelu #tavoitteet #laatu Tarjoa nuorille kesätyötä! Jeesiä pihatöihin tai muihin kesän askareisiin? Duuniringin nuoret ovat valmiina auttamaan! Innola yhdistää innokkaat työntekijät sekä asiakkaan monenlaiset työn tarpeet.\nTuplahupi HUOM! T�m� tuote postitetaan kotiin. Tuotteella ei noutomahdollisuutta paikan p��lt�. Tuplahupi sis�lt�� Linnanm�en rannekkeen ja SEA LIFE -peruslipun. 200152 SEA LIFE + Rush lapsi SEA LIFEn ja Rush Helsingin yhteislippu. HUOM. Lippu tulee k�ytt�� ensiksi siin� toimipisteess�, josta lippu on ostettu. SEA LIFEsta saat tilausvahvistuksella Rush-trampoliinipuistoon oikeuttavan lipun. **HUOM! Rush -trampoliinipuistoon tarvitsee ostaa lipun lis�ksi trampoliinisukat (3€/pari, ostetaan Rushin vierailun yhteydess�)** 200188 SEA LIFE + Rush aikuinen SEA LIFEn ja Rush Helsingin yhteislippu. **HUOM! Rush -trampoliinipuistoon tarvitsee ostaa lipun lis�ksi trampoliinisukat (3€/pari, ostetaan Rushin vierailun yhteydess�)** 200187 SEA LIFE + Flying Cinema aikuinen SEA LIFEn ja FlyingCinema yhteislippu. Lippu tulee k�ytt�� ensiksi siin� toimipisteess�, jonka verkkokaupasta lippu on ostettu. SEA LIFEsta saat t�ll� tilausvahvistuksella FlyingCinema vierailuun oikeuttavan lipun. 200175 SEA LIFE + Flying Cinema lapsi SEA LIFEn ja FlyingCinema yhteislippu.\nTytölle, kokoa 34-35. Bel nahkaiset, kullanväriset ballerinat koko 34 nike valkoiset tennarit, koko... 6 Ilmianna ilmoitus 18 päivää sitten Erikoisia kenkiä koko 37-38 Helsinki, Uusimaa Lisätiedot kengät, koko: 37, naisten myynnissä 4 paria kenkiä. Valkoiset saappaat koko 38, muut koko 37. Ostaja maksaa postituskulut. 2 Ilmianna ilmoitus Alennettu hinta 17 päivää sitten Star Wars naamiaisasu Vaasa, Pohjanmaa Eur 10 Lisätiedot muut, koko: m, naisten kuvassa näkyvä täysin uusi star wars naamiaisasu. Koko medium ( m). Myytävänä myös asuun kuuluvat valkoiset kiiltävät saappaat... 5 Ilmianna ilmoitus 30+ päivää sitten Saappaat Seinäjoki, Etelä-Pohjanmaa Lisätiedot Kengät, koko: 37, naisten Valkoiset vai mustat? Kenties molemmat? Näillä saappailla on hypelty muutamat hauskat pippalot, kulumisen jälkiä... 2 Ilmianna ilmoitus 26 päivää sitten Kumisaappaat kokoja 35, 36, 32 Helsinki, Uusimaa Lisätiedot Kengät, koko: 35, unisex Everestin pinkit saappaat koko 36 hinta:4 euroa. -Sinivalko raidalliset saappaat koko 35 hinta:2 euroa - Valkoiset talvi... 2 Ilmianna ilmoitus\nKaupunki Helsingin vuokra-asuntojen vaihtopörssi avattiin uusittuna Helsingin kaupungin vuokra-asuntojen vaihtamiseen tarkoitettu sivusto on monipuolisempi. Vaihtamisen käytäntöihin muutos ei vaikuta. Tilaajille Julkaistu: 10. 11. 2014 22:27 Helsingin kaupungin asuntojen asukkaiden keskinäisiin asunnonvaihtoihin tarkoitettu asunnonvaihtopörssi on avautunut. Palvelun tarkoituksena on helpottaa asukkaiden välisiä asunnonvaihtoja, joissa vaihtokumppani etsitään itsenäisesti. Seuraa uutisia tästä aiheesta\nHekan asunnonvaihtopörssi on saanut uuden, raikkaan ilmeen. Asunnonvaihtopörssi on tarkoitettu Hekan ja muiden Helsingin kaupungin omistamien ARA-vuokra-asuntojen asukkaiden keskinäisiin asunnonvaihtoihin. Uusi asunnonvaihtopörssi on entistä helppokäyttöisempi ja ilmeeltään raikkaampi. Toimintaperiaatteet eivät ole muuttuneet, ja asunnonvaihtoilmoituksia voi jatkossakin selata ilman palveluun rekisteröitymistä. Rekisteröityneet käyttäjät voivat jättää oman ilmoituksen ja ottaa yhteyttä toisiin ilmoittajiin. Päivitys ei vaadi toimenpiteitä Asunnonvaihtopörssin käyttäjiltä, ja aiemmin julkaistut ilmoitukset siirtyvät automaattisesti uudistuneeseen palveluun. Asunnonvaihtopörssiin pääset tästä\nHallitus ei ollut suosittu äänestäjien keskuudessa. Stalinin kuolemasta kertova Armando Ianuccin ohjaama elokuva The Death of Stalin pyörii parhaillaan elokuvateattereissa. Muut vanhat bolshevikit suhtautuvat elokuvan alussa hyvin rauhallisesti, jopa passiivisesti, omassa huoneessaan kuolemaa tekevän Stalinin mahdolliseen sote-avuntarpeeseen. Otto Wille Kuusinen oli suomalaisen bolshevistisen rauhallisuuden kuva. Kuva: Lehtikuva / arkisto Koska Sipilä esitteli bolshevistisen rauhallisuuden aatteensa juuri Sotkamossa, kannattaa mainita Sotkamon oman pojan Veikko Huovisen (1927–2009) aihepiiriä humoristisesti kartoittanut perusteos Joe-setä, aikalaisten kertomuksia Josef Stalinista (1988). Bolshevistinen rauhallisuus on termi, jonka keksijäksi olisi Sipilän sijasta voinut odottaa pikemminkin Huovista. Toisaalta sosiaalisessa mediassa on Sipilän ulostulon jälkeen näkynyt kirjoituksia, joissa lanseerausta on pidetty konkreettisena esimerkkinä siitä, miksi historianopetusta ei pidä ajaa alas Suomen koululaitoksessa.\nMitä voin syödä hampaan poiston jälkeen? Vinkkejä joo eli multa poistetaan takaa viisaudenhammas ens vklla, oon jo aattellu vähä mitä sinä poistopäivän ja parina päivänä sen jälkeenkin voisin syödä kun ei saa olla mitään kuumaa tai karkeaa tmv:/ ehkä smoothieita ainakin ja jotain keittoja joita voin syödä kylmänä... muutenki ku mulla alkaa just samana päivänä menkat niin ois kiva olla jotain "vahvistavaa" ku meen muuten ihan heikoks menkkojen aikana. Kiva ku varmaan vähä joka paikka sit kipeenä D:: toivottavasti ei kovin pahasti....\nKeskustassa vai esikaupunkialueella? Ota selvää taloyhtiöstäsi voitko pitää kissaa kotonasi, jos säännöt eivät niin salli, älä ota kissaa. Sisä- vai ulkokissa? Mieti voiko kissa olla onnellinen, jos se elää koko elämänsä sisällä eikä pääse tutustumaan ulkomaailmaan? Kissoja pidetään toki sisäkissoina, mutta ne tarvitsevat hieman enemmän virikkeitä kuin ulkoilevat kissat. Mutta kuitenkin parasta kissalle olisi että voisit tarjota sille edes jonkunlaisia ulkoilumahdollisuuksia vaikka aidatullakin alueella. Jotkut kissat eivät kylläkään viihdy ulkona ollenkaan, joten nämä sopivat paremmin sisäkissoiksi. Jotkut kissat taas viihtyvät pihalla enemmän kuin sisällä säässä kuin säässä. Asia johtuu aivan kissasta. Onko sinulla muita lemmikkejä? Jos asia vain toimii, on hyvin palkitsevaa omistaa useampi lemmikki, mutta jos eläimillä ei ole tarpeeksi tilaa tai jos niitä ei ole totutettu toisiinsa hyvin, asiasta voi tulla ongelmia. Jos sinulla on siis ennestään lemmikkejä, uusi kissa täytyy esitellä niille huolella.\nOivaltava oppiminen kirsti lonka


Kantopäiväkirjat: Oscha Roses Ora / Kochanie\nAurinkoista uutta viikkoa kaikille! Ajattelin nyt aloittaa täällä blogissa uuden, epäsäännöllisen säännöllisen postaussarjan meidän kantovälineistä, ja ehkä kantojutuista noin yleensäkin. Nyt uuden vauvan myötä kantaminen on tullut taas ajankohtaisemmaksi, vaikka kyllä Lukaakin vielä aina toisinaan kannetaan, silloin kun hän nyt kyytiin suostuu. Vauva puolestaan hengailee menossa mukana lähestulkoon joka päivä jossakin kantovälineessä. Nämä kantamiseen liittymiset postaukset löytyvät tästä eteenpäin kekseliäästi nimetyn kantojutut-tägin alta.\nPostaussarjan saa kunnian aloittaa tämän hetkinen ehdoton liinarakkauteni, aivan mielettömän kaunis Oscha Roses Ora, joka minulta löytyy koossa 3. Kuvissa näkyvä sidonta on kangaroo carry eli masureppu, johon olen nyt tällä pituudella kovasti tykästynyt ja joka sopii mainiosti jo ihan pikkuvauvankin kantamiseen. Pienen treenauksen jälkeen se on myös tosi nopea sidonta, ja pysyy hyvin vähän puolihuolimattomastikin sidottuna, kuten näissä kuvissa kun Lukalla oli jo kiire ulos enkä ehtinyt jäädä kauheasti hienosäätämään kiristelyjen kanssa! Hieman minua alkuun arvelutti tämä pituus, sillä olen aiemmin tottunut hieman pidempiin liinoihin, mutta tämä onkin osoittautunut aivan todella hyväksi ja näppäräksi pituudeksi. Tykkään, että liina mahtuu helposti mukaan ja se on muutenkin helppo sitoa kun materiaalia ei ole metritolkulla. Pituus tietenkin rajoittaa jonkin verran käytettävissä olevia sidontoja, mutta ei kai yhden liinan tarvitsekaan ihan kaikkeen taipua?\nTämä liina päätyi luokseni vähän vahingossa etsiessäni Facebookin Kantovälinekirppis-ryhmästä itselleni jotakin ihanaa pikkuvauvaliinaa. Tärkein kriteerini etsinnöissäni oli väri: halusin ehdottomasti jonkin suloisen vaaleanpunaisen liinan, jolla olisi ihana kantaa pientä tyttöäni. Toinen kriteerini oli materiaali, sillä toivoin liinassa olevan puuvillan lisäksi jotain muutakin, kuten pikkuvauvalle hyvin sopivaa silkkiä tai bambua. Tämä liina ei nyt ole aivan pinkki, mutta jokin siinä kuitenkin sykähdytti sydäntäni niin paljon, että myynti-ilmoituksen nähtyäni ja ensin huolettomasti sen ohitse skrollattuani, oli kuitenkin pakko palata sen luokse yhä uudelleen ja uudelleen. Mietin ja pähkäilin monta päivää, olisinko valmis luopumaan vaaleanpunaisesta haaveestani, mutta oikeasti olin tainnut tehdä päätökseni jo silloin ensisilmäyksellä. Liinan kaunis väritys ei ehkä tule täysin oikealla tavalla esiin kuvissa, mutta siinä on siis vaaleansinistä/turkoosia sekä hempeää vaaleanpunaista. Suloisen pastellinen yhdistelmä toimii, ja vaikka se ei olekaan ihan niin pinkki kuin alunperin olin toivonut, niin enää en ole siitä yhtään pahoillani. Täydellinen pikkuvauvaväri ja täydellisen sopiva myös näin kesään!\nSen lisäksi että liina on tosi kaunis, on se myös tuntumaltaan aivan superihana varsinkin näin pienen kanssa. Liina on materiaaliltaan 45% tussah silkkiä ja 55% luomupuuvillaa. Materiaalina silkki on tukeva mutta kevyt, ja sopii ilmavuutensa ansiosta hyvin myös lämpimiin kesäkeleihin. Liina tosiaan tuli minulle käytettynä, joten en tiedä oliko se jo uutenakin näin pehmeä, mutta ainakin käytössä se on pehmennyt aivan unelmaksi. Tämä on tosi helppo sitoa ja kiristellä, ja sopii varmasti hyvin aloittelijallekin - sekä esimerkiksi minulle, jolle oli ehtinyt tulla jo pitkä tauko liinailusta ja sidontatreenailusta. Valmistajan mukaan liinan neliöpaino on 273gsm eli sen pitäisi sopia myös isommankin lapsen kantoon, mutta se jää tulevaisuudessa nähtäväksi! Minähän en kuitenkaan mikään liinaekspertti ole, joten tämän hienommin sanoin en osaa liinastani kertoa, mutta sanonpa vaan että minut se on jo hurmannut täysin. Eikö olekin hassua, miten kangaspalaankin voi rakastua näin kovin?\nMiten on - kiinnostaako kantojutut ruudun sillä puolen?\nTerhi / Askeleita 22. toukokuuta 2017 klo 20.52\nKivaa lukea kantojutuista! Kantaminen on meilläkin taas syksyllä ajankohtaista :) Tula-reppu meiltä löytyy, mutta mielenkiinnolla silmäilen välillä myös liinoja ja niiden käyttömahdollisuuksia.\nNelli / Kochanie 25. toukokuuta 2017 klo 18.12\nKiva että kiinnostaa! Tula on meilläkin tosi tykätty reppu mutta liinat on ihania kans :)\nEmilia | Turkooseja Unelmia 23. toukokuuta 2017 klo 11.36\nNämä kiinnostavat kyllä, vaikkakin vasta tulevaisuutta varten ;) Ja voi miten kauniin liinan olet löytänyt, onneksi tuollainen kirppisryhmä on olemassa!\nNiinpä, sieltä kyllä tekee ihania löytöjä <3\nAnnim 24. toukokuuta 2017 klo 7.51\nTodella kiinnostavaa lukea liinailusta! Me mentiin esikoisen kanssa vain kantorepulla, mikä olikin ihan hyvä. Mutta nyt olen innostunut liinoista ja hankkinut jo kolme liinaa heinävauvalle, haha :D Mieluusti siis luen näitä juttuja! Ja aivan ihania nämä sinun liinat <3\nVoisin itsekin kirjoitella liinoistamme sitten kun pääsemme niitä testailemaan.\nNelli / Kochanie 25. toukokuuta 2017 klo 18.13\nKiva kuulla! Mä kans käytin enemmän reppua Lukan kanssa, jotenkin arkailin liinoja vaikka niitäkin välillä käytin. Nyt toisen kohdalla oon hullaantunut kiinnosta enemmän :) Oisi kiva lukea teidänkin kokemuksia sitten!


Hollanninhippiäinen: Autolla Norjaan Osa 3 – Söpö Bergen\nTämä artikkeli on julkaistu alun perin heinäkuussa 2018.\nJonotettiin ulos laivasta ja laitettiin auto samantien maanalaiseen suureen parkkihalliin Klostergarasjen. Vuorokausihinta noin 20 euroa. Hallissa oli eri tasoja A:sta F:ään, ja tasot oli merkitty sanalla ”Plan”. Eli asfaltissa luki kivasti isolla ”Plan B” ja nuoli.\nHotellissa vanhan talon kuuma huone, avattiin illaksi kaikki 6 ikkunaa ja silloin viileni vihdoin. Nätisti liilalla ja viininpunaisella sisustettu huone, vähän ahdas.\nKalatorilla valtavat langustinjalat jäissä, ja akvaarioissa elävät jättimäiset hummerit ja taskuravut. Kyllähän niitäkin tulee sääli, kun ne tapittavat silmillä ikkunan läpi, ja joku aikoo syödä ne.\nNo olivathan ne näkymät ylhäältä uskomattomat. Koko kaupunki alla niemillä, vanha satama selkeästi, ja merta ja vuonoja ja sinistä ja vihreää. Ja kalliolla kivat vuohet, joita voi rapsutella.\nIllalla ehdittiin Bryggeniin eli vanhojen puisten satamavarastotalojen kortteliin. Muistan olleeni niissä taloissa lapsena. Että oli niitä puu-ulkonemia eli parvekekäytäviä, joissa kävellään palkkien alla, ja kaikkea vinoa vanhaa hirsiseinää ja tukkiseinää ja lautaseinää, vinssit yläkerroksissa. Haisee ihanalta vanhalta puulta ja tervalta. Talojen väliset kujasetkin kokonaan lankulla päällystetty.\nNyt asiaan. Norjan kuuluisia oluthintoja menyyssä. Valuuttakerroin: otetaan yksi desimaali pois ja lisätään hippunen. Eli 89 kruunua on noin 9,50 euroa. Jos haluaa kunnon baijerilaisen 1,2 litran tuopin, hinta on komeat 24 euroa. Paikalliset 0,33 litran pullot 9 ja 12 euron välillä. Viinilasi 10 euroa.\nHotellilta alaspäin, Bryggeniä vastapäätä olevalla niemellä, oli myös megajyrkkä katu, pitkä lasku, ja ylös sama nousuna. Siellä seisotetaan autoja rinteessä poikittain parkissa sellaisessa kulmassa, jossa minusta tuntuu, että jos tuo pakettiauto olisi kymmenen senttiä korkeampi, sen painopiste keikahtaisi, ja vierisi kyljelleen rinteeseen koko auto. Hotellin edessä parkkeerataan nokka edellä alamäkeen niin että täytyy olla käsijarrun todella kunnossa.


Älä pihistele tässä – saatat rikkoa lakia! - Lifestyle - MTV.fi\nÄlä pihistele tässä – saatat rikkoa lakia!\nLifestyle > Koti Julkaistu 26.04.2013 10:09 (Päivitetty 26.04.2013 12:21)\nTilaisuus tekee varkaan – myös postimaksuissa? Shutterstock\nPaljon etanapostia käyttävälle postimerkit koituvat kalliiksi. Voisiko niissä säästää keräämälle itselleen tulleita postimaksu maksettu -kuoria ja käyttää ne uudelleen? Ei ainakaan, jos haluaa noudattaa lakia!\n– Pääsääntöisesti kirjelähetykset leimataan postinkäsittelyssä, ja siten postimaksumerkintä mitätöidään. Jos käsiin kuitenkin osuu leimaamattomaksi jäänyt kuori, sen uudelleen käyttäminen on lainvastaista, Itella Postista varoitetaan.\nPostilaissa todetaan, että postimaksuna jo kertaalleen käytetyn postimaksumerkinnän uudelleen käyttäminen tai kierrättäminen on rikkomus, josta seuraa rangaistus.\nPostimaksuissa säästäminen löytyy MTV3 Koti -sivuston hulluimpien suomalaisten pihistelyideoiden listalta:\nPutoavatko napit helposti vaatteista? Kokeile tätä niksiä! Friskies Junior -opas: Näin huolehdit kissanpennun ensiaskeleista!


Meidän kaupunki -vapaaehtoistoiminta: maaliskuuta 2016\nSyystien palvelukeskuksen ja VERTSI-projektin yhteiset Naistenpäivä juhlat Syystiellä\nOlimme Kalliolan setlementin VERTSI – projektissa (Malmin Novan kauppakeskuksessa, 4krs.) miettineet, että miten voisimme tehdä enemmän yhteistyötä Malmin alueen muiden toimijoiden kanssa. Toiminnassamme on mukana jo pitkään Suomessa asuneita maahanmuuttajataustaisia kuin vasta Suomeen tulleita turvapaikanhakijoita. Molemmat opiskelevat suomea ja ovat halukkaita tutustumaan suomalaisiin ja tekemään vapaaehtoistyötä, jos siihen vain järjestetään mahdollisuus.\nTavattuamme Syystien monipuolisen palvelukeskuksen vapaaehtoistoiminnan ohjaajaa Marjut Pitkärantaa päädyimme kokeilemaan yhteisen juhlan järjestämistä Palvelukeskuksen tiloissa. Kansainvälinen Naisten päivä 8.3.2016 oli oikein hyvä syy juhlia.\nTilaisuuden aloitti syyrialais-irakilainen runoilija Samara Alkafagi, joka lausui kirjoittamiaan runoja arabiaksi. Arabiankieliset runot on kääntäjä Sari Kuustola taidokkaasti kääntänyt suomenkielelle. Runot kertoivat rakkaudesta omaan entiseen kotikaupunkiin Damaskokseen, naisen elämästä sekä uudesta kotikaupungista Helsingistä. Syystien palvelukeskuksen työntekijät ja vapaaehtoiset esittivät myös yhdessä Paula Koivuniemen Aikuinen Nainen-kappaleen hyvin vauhdikkaasti.\nJukka-Pekka laulatti ja johdatti kaikki juhlan vieraat yhteislauluihin. Hieman Suhmuran Santran sanoja oli vaikea taivuttaa arabiankielisten suuhun, mutta rytmi tarttui ja maahanmuuttajataustaiset taputtivat innokkaasti mukana. Turvapaikanhakijana puoli vuotta sitten Suomen tullut Hussein Bagdadista soitti klarinetilla perinteisiä irakilaisia kansansävelmiä ja ystävät lauloivat mukana. Lopuksi Hussein soitti yhden suomalaisen kappaleen ja se olikin kaikkien yllätykseksi Oi maamme Suomi synnyinmaa…kyynel tuli silmään sitä kuunnellessa. Hussein on kotimaassaan soittanut kansallisessa sinfoniaorkesterissa. Suomessa hän päässyt asumaan suomalaisen perheen luokse Sipooseen ja hän pääsee soittamaan viikottain kirkon tilaisuuksissa.\nSeuraavaksi esiintyi kansainvälinen suomalais-brasilialainen pariskunta Roberto ja Annamari. Roberto yllätti kaikki puhumalla sujuvaa savon murretta. Hänen vahva tulkintansa suomen, portugalin ja englanninkielellä kosketti monia. Lopuksi vielä pääsimme tanssimaan yhdessä kurdimusiikin ja irakilaisen musiikin tahtiin. Palvelukeskuksen asiakkaat ja työntekijätkin intoutuivat mukaan tanssin pyörteisiin. Vertsin vapaaehtoinen Sirkka oli saanut lainaksi kurdien juhlapuvun ja loistikin se päällään kuin kuningatar. Täydellinen asu Naistenpäivän kunniaksi!\nTapahtuma oli siis oikein onnistunut. Saimme kiitosta sekä palvelukeskuksen väeltä kuin VERTSIN kautta juhliin tulleilta maahanmuuttajilta. Monelle paikalla olleelle maahanmuuttajalle tämä oli ensimmäinen vierailu vanhusten palvelukeskukseen. Seuraavana päivänä keskiviikkona 9.3.2016 kokeilimme vapaaehtoisityötä pareittain. VERTSISTÄ tuli kantasuomalainen ja turvapaikanhakijataustainen vapaaehtoinen yhdessä auttamaan palvelukeskusta tanssiaisten järjestelyissä ja hakemaan vanhuksia asunnoistaan juhlapaikalle. Molemmat juhlat olivat oikein antoisa kokemus niin Syystien palvelukeskukselle kuin VERTSI-projektille. Asiakkaiden ja työntekijöiden hyvästä palautteesta innostuneena päätimme istua alas ja suunnitella yhteistyötä myös pidemmällä tähtäimellä. Yhteistyössä ja eritaustaisten ihmisten kohtaamisessa on voimaa!\nAnu Ojaksela, projektivastaava VERTSI-Maahanmuuttajien vertaisohjausprojekti\nLähettänyt Vapaaehtoistoiminta Sotessa klo maanantaina, maaliskuuta 14, 2016 Ei kommentteja:\nTunnisteet: Malmi, Syystien monipuolinen palvelukeskus, turvapaikanhakija, Vertsi\nSyystien palvelukeskuksen ja VERTSI-projektin yhte...


Haemme työkykyjohtamisen kehityspäällikköä - Varma\nVarman asiakkuudet-toiminnon vastuulla on lakisääteisen eläketurvan myynti yritysasiakkaille ja asiakkuuksien hoito sekä työkykyjohtamista tukevat palvelut asiakkaillemme. Toiminnossa työskentelee yli 70 myynnin, työkykyjohtamisen, tiedolla johtamisen ja markkinoinnin ammattilaista.\nKiinnostaako sinua liiketoimintalähtöinen työkykyjohtaminen ja työn muutoksen teemat? Onko sinulla kokemusta muutoksen johtamisesta ja vietkö asioita eteenpäin valmentavalla otteella? Tiedätkö myös, miten organisaatioissa ehkäistään työkykyriskejä ja tuetaan aikaansaamista? Onko sinulla kokemusta yhteistyöstä liiketoimintajohdon, esimiesten, HR:n ja työterveyshuollon kanssa?\nHaemme Varman asiakkuuksiin työkykyjohtamisen kehityspäällikköä, jolla on taitoa ja tahtoa olla työstämässä näitä teemoja yhdessä asiakkaidemme kanssa sekä halua kehittyä niiden huippuosaajaksi. Tehtävässä pääset valmentamaan ja konsultoimaan asiakasorganisaatioitamme liiketoimintalähtöisessä työkykyjohtamisessa hyvin käytännönläheisesti.\nOdotamme sinulta aktiivista ja kehittävää työotetta, kiinnostusta asiakastyöhön, yhteistyö- ja valmennusosaamista sekä tiimityöskentelytaitoja. Ylempi korkeakoulututkinto sekä vankka liiketoiminnan ja HR-prosessien käytännön ymmärrys ovat kehityspäällikön tehtävässä menestymisen edellytys. Arvostamme myös ruotsin kielen taitoa. Toimistomme sijaitsee Helsingin Salmisaaressa. Työ sisältää matkustamista eri puolelle Suomea. Työ on vakituinen ja kokoaikainen. Meillä on mahdollisuus tarjota myös työtä vaihtelevalla, osa-aikaisella työajalla.\nTarjoamme sinulle huikean näköalapaikan suomalaiseen työelämään ja yrityksiin sekä mahdollisuuden jatkuvaan ammatilliseen kehittymiseen. Me varmalaiset arvostamme osaavia työkavereitamme, hyvää esimiestyötä ja mahdollisuutta tehdä yhteiskunnallisesti merkittävää työtä. Työyksikkömme koostuu työstään innostuneista kehityspäälliköistä, joiden kesken vallitsee innostava ja sparraava tekemisen meininki. Modernit toimitilat Helsingin parhaalla maisemalla tukevat työkulttuuriamme, jonka kulmakivinä ovat ketteryys ja vastuunkantajuus.\nLisätietoja tehtävästä antaa työkykyjohtaja Hanna Kankainen, 15.3. klo 15-16 ja 20.3. klo 9-10.30, 28.3. klo 15-16.30 (p. 050 385 9310.)\nHae tehtävää täyttämällä hakulomake viimeistään 29.3.2019.\nHaemme ketterää ja ratkaisukeskeistä suunnittelijaa vakuutuspalveluihin\nHaemme assistenttia Varman eläkepalvelu- ja tietohallintojohtajalle\nHaemme asiakaspalvelusta innostuvaa palveluneuvojaa vakuutuspalveluihin


Super Brightness DC 5V 4-tila LED taskulamppu / taskulampun pyörävalo-musta - ilmainen toimitus - DealExtreme\nSuper Brightness DC 5V 4-tila LED taskulamppu / taskulampun pyörävalo-musta\nAlumiiniseos XM-L Cree 1200lm vedenpitävä ladattava taskulamppu ja liukastumisenestopinta\nCREE LED-helmet, alhainen virrankulutus, korkea kirkkaus, maksimikäyrä jopa 100 000 tuntia\nVirran merkkivalo: Virta päällä-Vihreä LED palaa / Akku alle 20% -Red LED palaa (alle 8% / virrankatkaisu)\nUSB-pikalataustekniikka, se on turvallista, että paristot katkaistaan automaattisesti täyteen ladattuna.\nPunainen led on latautumassa, vihreä on päällä, kun se on täyteen ladattu.\nPowered by 1 or 2 * 18650 3.7V akku, \_"+\_" puoli polttimeen ensin.\nTäydellinen saumaton runko, saavuttaa 30% kuumahäviöalueen kuin muut taskulamput\nIPX-6 vesitiiviys. Standardi PTZ-liitäntä, helppokäyttöinen ulkoiluun, kalastukseen, teollisuuden käyttöön jne.\nKun kytket virran päälle, LED-lamppu lähettää lämpöä ja käyttää sitä alumiinikotelolla, muista olla palamatta.\nÄLÄ suoraan laita valoa silmiin. Kirkasvalo voi aiheuttaa tilapäisen sokeuden tai näköhäiriön\nÄLÄ KOSKAAN päästä irti. Alle 2,7V: n jännite voi aiheuttaa tuhon akulle. Lataa akku täyteen täyteen\nJos sitä ei käytetä pitkään aikaan, ota akku pois taskulampusta. On suositeltavaa ladata akku kolmen kuukauden välein.\nMuut ominaisuudet Liukumaton kahva / Super Light, vedenpitävä, ladattava, taktinen\nVirtalähde 18650 x 2\nRuntime > 8 tuntia\nMitat 6,1 x x 1,61 x 1,61 tuumaa (15,5 cm x 4,1 cm x 4,1 cm)\n2 x 2600mAh paristoja


Fredrika Runebergin Intiaanivaimo sen sijaan on mainio novelli, kuin Etsijät ilman John Waynen Ethan-enoa. Konni Zilliacus osoittaa kertojanlahjansa lyhyellä Buffalo Bill -tarinalla. Arvid Lydeckenin lastenlehti Pääskysessä ilmestynyt jatkokertomus Montezuman aarre on tiukkaa toimintaa. Mainio on myös Henry Etelän rennolla otteella etenevä veijaritarina Ei meillä pelätä.\nMatti Hälli, Reino Helismaa ja Seppo Tuisku ovat oman aikansa jännitysviihteen takuunimiä, jotka eivät petä tässäkään kokoelmassa. Kaikilla heillä on välillä hyvinkin mustaa huumoria. Joni Skiftesvikin Kuolemaantuomitun kotiinpaluu on hyvä toiminnallinen novelli, joka myös koskettaa lukijaa.\nNuoren polven tekijöiden Petri Hirvosen ja Sami Myllymäen ei tarvitse yhtään hävetä kovassa seurassa. Kostotarina El Otoño on Hirvosta parhaimmillaan: yhdistelmä tunnelmaa ja toimintaa. Myllymäki kertoo Hyisessä kehdossa rankasta selviytymistaistelusta, joka käy lopussa suorastaan groteskiksi.\nNuorena aloittanut western-konkari Totti Karpela tarjoaa toimivan jännityspalan pankkirosvon ja lehtimiehen kohtaamissta. Toinen konkari Harri Erkki risteyttää herkullisesti länkkärin ja scifin, Anne Leinonen taas vähintään yhtä onnistuneesti länkkärin ja kauhun.\nAinoa huono puoli tässä kirjassa on harvinaisen pieni ja himmeä tekstityyppi. Se on kyllä tyyiltään länkkäriin sopiva, mutta silmiä joutui jatkuvasti siristelemään lasit päässäkin.\nJuri Nummelin kirja-arvostelu Kirottu kaupunki suomalainen länkkäri Wild West Finland\nTunnisteet: Juri Nummelin kirja-arvostelu Kirottu kaupunki suomalainen länkkäri Wild West Finland


Elvis the King peliarvostelu & bonus ᐈ Lunasta 11 ilmaiskierrosta!\nJohnSlots Peliautomaatit Elvis the King slot\nJos pidät vanhoista Elvis-klassikoista ja kunnon rock-musiikista, on tämä peliautomaatti kuin tehty sinua varten. Peli on sijoitettu vanhaan jukeboksiin, johon kuuluvat Elvis-klassikoiden mukaan nimetyt toiminnot Heartbreak Hotel, Viva Las Vegas ja Burning Love. Peli on täynnä mahtavia bonuksia ja ilmaiskierroksia, jotka saavat sinut taatusti hullaantumaan – aivan kuin itse kuningas Elviskin!\nElvis the King ilmaiskierrokset\nVoit saada pelin aikana ilmaiskierroksia kahdella eri tapaa. Jos saat esiin vähintään kolme TCB-symbolia kolmeen keskimmäiseen kiekkoon, aktivoituu pelin jukeboksi, jossa pääset valitsemaan kolmen eri bonuksen väliltä. Kaksi bonuksista, All Shook Up ja Viva Las Vegas, sisältävät ilmaiskierroksia: Viva Las Vegas 6 ja All Shook Up 8 ilmaiskierrosta. Näissä bonuspeleissä on myös vino pino muita hienoja toimintoja!\nVoit saada ilmaiskierroksia myös rekisteröinnin ja talletuksen yhteydessä. Käy läpi yläpuolelta löytyvät tarjoukset koskien ilmaiskierroksia ja valitse itsellesi sopivin bonus.\nElvis the King bonus\nPelissä on kolme bonuspeliä, joista kahdessa saat käyttöösi ilmaiskierroksia, joilla pääset kätevästi pelaamisen alkuun. Aluksi sinun tulee valita minkä bonuksen haluat käyttää. Sinulla on vaihtoehtoina Viva Las Vegas, All Shook Up ja Heartbreak Hotel. Viva Las Vegas –bonuspelissä saat mahdollisuuden ilmaiskierrosten avulla kerätä pelimerkkejä, joiden avulla voit voittaa lisää ilmaiskierroksia ja tavoitella jackpottia.\nAll Shook Up -bonuspelissä saat käyttöösi ilmaiskierroksia sekä mahdollisuuden voittaa lisää ilmaiskierroksia tiettyjen symbolien avulla. Tässä bonuspelissä voittavat symbolit katoavat ruudulta, kun olet saanut voittosi, ja tilalle tipahtavat uudet yläpuolelta löytyvät symbolit. Tämän toiminnon avulla voit voittaa yhä uudestaan ja uudestaan yhdellä pelikierroksella!\nHeartbreak Hotel –bonuspelissä olet laulun sanojen mukaisesti hotellissa ja sinun tulee valita, minkä oven taakse haluat kurkistaa. Jos löydät Elviksen tai kauniin naisen, voitat tuntuvasti ja voit edetä seuraavaan kerrokseen tavoittelemaan vielä suurempia voittoja. Jos taas löydät oven takaa sydämen, joka murtuu, pienentää se sinun mahdollisuuksiasi päästä jatkamaan bonuspeliä.\nVoit saada pelin tarjoaman bonuksen lisäksi käyttöösi tervetuliaisbonuksen tai bonuksen ilman talletusta useilta nettikasinoilta. Lue lisää kaikista IGT:n tarjouksista yläpuolelta.\nPelaa Elvis the King –slottia\nPeliautomaatissa on viisi kiekkoa ja 25 kiinteää voittolinjaa, joille voit asettaa panoksesi 40–2000 kolikon väliltä. Sen lisäksi, että pelissä on paljon ilmaiskierroksia ja erilaisia bonuspelejä, voit saada esiin myös wild-symboleja, jotka laajenevat kattamaan koko kiekon. Sinulla on mahdollisuus voittaa mahtava jackpot useissa erilaisissa bonuspeleissä – jos pelaat korttisi oikein, tunnet olevasi kuin itse Elvis!\nPelin grafiikka ja musiikki tarjoavat sinulle todellista iloa Elviksen hengessä. Jotkin aiemmatkin Elvis-pelit ovat nousseet suosituiksi, mutta Elvis The King –slotin bonuspelit ja upeat symbolit tuovat voiton tälle peliautomaatille. Peli on huolellisesti rakennettu, aina symboleista ja bonuspelin nimeämisistä lähtien.\nPelissä esiintyvät voittosymbolit ovat Elvis eri aikakausina, kitara, mikrofoni, aurinkolasit ja kengät. Alla olevassa kuvassa on esitelty eri voittoihin edellyttävät symbolit.\nPelin aikana kolme keskimmäistä kiekkoa voivat muuttua wild-symboleiksi milloin vain. Nämä symbolit muuttuvat samalla laajeneviksi symboleiksi, jotka kattavat koko kiekon. Nämä kattavat symbolit korvaavat kaikki muut symbolit paitsi pelissä esiintyvät TCB- ja Elvis-symbolit.\nPelin palautusprosentti on 95 %, joten todennäköisyytesi voittaa tässä pelissä varsinkin erilaisten bonuspelien ja ilmaiskierrosten avulla on hyvä.\nPelissä ei ole progressiivista jackpotia, mutta voit voittaa jackpotin itsellesi muilla tavoin. Jos saat esiin viisi Elvistä esittävää symbolia, voitat 500 kolikkoa. Se voi olla suuri summa rahaa, jos olet asettanut kolikon arvon maksimiin.\nElvis the King mobiilikasinolla\nElvis The King –peliautomaatti ei ole toistaiseksi pelattavissa mobiililaitteissa, mutta pelin ollessa näinkin suosittu, on sen mobiilijulkaisun ajankohta varmasti hyvin lähellä. Voit pelata Elvis The King –slottia toistaiseksi tietokoneellasi vaikka kokeilemalla sitä ilmaiseksi sivun ylälaidassa.\nElvis – The King ei ole toistaiseksi saatavilla iPhonelle eikä iPadille. Voit pelata iPhonen kautta kuitenkin monia muita peliautomaatteja, jotka ovat hyvin helppoja pelattavaksi mobiililaitteilla – tarvitset vain pelitilin, pelirahaa ja toimivan internet-yhteyden. Useimmilla nettikasinoilla voit pelata myös rulettia ja pokeria mobiilissa.\nElvis the King ei ole toistaiseksi saatavilla Androidille, mutta lähitulevaisuudessa tilanne voi muuttua, jolloin pääset kuulemaan Elviksen ikivihreitä myös Android-laitteessasi. Elvis the King on erikoistoimintoineen sellainen peli, jota kannattaa odottaa saatavaksi mobiiliin. Tähän peliin et nimittäin tule kyllästymään!\nVinkkejä Elvis the Kingiin\nHaluamme JohnSlotsin puolesta tarjota muutaman viime hetken vihjeen Elvis The King –peliautomaattiin ja toivomme sinunkin voittavan näiden vinkkien avulla:\nValitse oikea bonuspeli voittaaksesi mahdollisimman paljon\nYritä saada käyttöösi ilmaiskierroksia ja bonuksia myös pelin ulkopuolelta\nPidä huivistasi kiinni ja rokkaa villisti Elviksen tahtiin!


Lihavalmisteita käytetään kuvaamaan erilaisia raaka-aineista valmistettuja lihatuotteita, jotka muuttuvat samasta kuivattua lihaa sisältävistä savustetuista lihavalmisteista. Kuivaus on kuitenkin tekninen prosessi, johon liittyy suolaliuoksen tai lihan kovetusseoksen vaikutus. Menetelmän tarkoituksena on tallentaa väri ja tuottaa tyypillinen lihan maku ja lisäys. Kovettumisen ansiosta kovettuneiden lihojen tukkumyynti pidentää tuotteidensa kestävyyttä estämällä pahojen ja mädäntyneiden bakteerien kasvua. Tämän ansiosta käyttäjät voivat nauttia suosikkilihavalmisteidensa mausta pidempään huolimatta siitä, että ne pilaavat ennenaikaisesti, vaikka jäävät jääkaapissa.Lihavalmisteiden suurimpien lihatuotteiden joukosta valmistetut juomat ovat tyypillisiä kinkkua, pääasiassa sianlihaa. Kinkku saadaan sian tai villisian takaa, se on herkku- tuote, jota tarjotaan jäähdytetynä tai jäädytettynä materiaalina luun kanssa tai ilman\nKinkun oikean lihasvärin tulee olla luonnon vaaleanpunaisen ja punaisen välissä ja rasvaa, jonka pitäisi olla väriltään valkoista, kerman tai vaaleanpunaisen sävyn kanssa. Makkara on maailman toiseksi suurin makkara, joka on yleisin puolalainen kuluttaja. No, klassinen makkara ei ole ihme kuin suolattu, jauhettu sianliha lisäämällä mausteita ja puristettu selluloosakoteloon tai suolistoon.Puolan alueen erityiset ilmasto-olosuhteet johtivat siihen, että Puolassa makkaraa kiinnitettiin tupakointiin luonnollisen kuivausprosessin sijasta, kun Välimeren alueilla oli alhaisempi kosteus. Joskus makkaroiden tukkukauppiaiden makkarat määrittelivät herkku- ja herkkukaupan, joka ei sisältänyt ainoastaan sianlihaa, vaan myös muita teurastettavia eläimiä (esim. Naudanlihaa, hevosenlihaa, lammas-, siipikarja-, kani-, pähkinä- tai aasi. Syyt tällaisiin analyyseihin olivat taloudelliset syyt, koska sianlihaa pidettiin kalliina raaka-aineena, koska sen puutetta täydennettiin erilaisilla lihatyypeillä\nTällä tavoin hän tarttui stereotyyppiin, että siihen saakka, kunnes salami oli valmistettu aasi-lihasta, ne valmistetaan nutriasta, kabanosista hevosen lihasta, ja makkarat sisältävät siipikarjanlihaa.


Hemulin kirjahylly: Stef Penney: Erämaan armo\nEnglanninkielinen alkuperäisteos Tenderness of Wolves (2006)\nTörmäsin itselleni täysin uuteen tuttavuuteen sattumalta, haahuillessani kirjaston dekkarihyllyllä. En tiedä tekeekö lukemisajankohta Erämaan armosta hurjan; keskellä kesää on aikamoista mennä 1800-luvun talviseen Kanadaan ja ankariin olosuhteisiin, jossa lumimyrsky voi yllättää koska tahansa.\nPienessä Dove Riverin kylässä tapahtuu murha. Kylään vasta neljä vuotta aiemmin muuttanut Laurent Jammet löytyy kurkku auki viillettynä. Samaan aikaan 17-vuotias Francis Ross katoaa. Kauppakompanian miehet ovat varmoja, että Ross on murhaaja. Miksi muuten tämä olisi lähtenyt? Rouva Ross puolestaan on varma, että pojan katoamiseen on joku muu syy. Samaan aikaan kylään saapuu mystinen turkismetsästäjä herra Parker - jota tietenkin myös epäillään vuorollaan murhaajaksi - ja rouva Ross päätyy Parkerin kanssa seuraamaan jälkiä joita epäilee poikansa jättämiksi. Mukaan tulee kauppakomppanian edustaja Donald Moody.\nMatka Dove Riveristä ensin norjalaisten asuttamaan Himmelvangeriin ja sieltä edelleen Hanoverin kauppa-asemalle on pitkä ja vaativa. Lumi, kylmyys, sudet... Vaaroja riittää. Mutta karu luonto on samalla jylhä ja majesteettinen. Se ottaa mutta myös antaa.\nMinulle tapahtuu jotakin ihmeellistä. Sään jatkuessa täysin tyynenä ja kävellessämme metsän halki pohjoiseen huomaan nauttivani olostani. Se tulee minulle järkytyksenä ja aiheuttaa syyllisyyttä, koska minun pitäisi olla huolissani Francisista, mutta totta se on: kunhan en vain ajattele häntä virumassa jossain loukkaantuneena ja kylmissään, olen onnellisempi kuin pitkiin aikoihin.\nEn ole koskaan kuvitellut, että voisin kulkea erämaassa pelkoa tuntematta. Se, mitä olen aina inhonnut metsässä pelkoani kenellekään paljastamatta, on sen muuttumattomuus. Puut ovat niin samanlaisia, etenkin nyt, kun talvi on tehnyt niistä vakavia, lumivaipan peittämiä hahmoja ja langettanut metsään pysyvän hämärän. Dove Riveriin muutettuamme näin monta vuotta samaa painajaista: olin keskellä metsää ja käännyin lähteäkseni takaisin kotiin, mutta joka puolella näyttikin samalta. Menin sekaisin suunnista ja jouduin pakokauhun valtaan. Tiesin, että olin eksynyt enkä löytäisi koskaan pois.\nEhkäpä tilanne on nyt niin erikoinen, että pelkääminen on mahdotonta - tai turhaa. En pelkää myöskään vaiteliasta opastani. Hän ei ole murhannut minua, vaikka hänellä olisi ollut siihen lukemattomia hyviä tilaisuuksia, joten olen alkanut luottaa häneen. Mietin ohimennen, mitä olisi tapahtunut, jos olisin kieltäytynyt lähtemästä hänen matkaansa - olisiko hän vienyt minut väkisin? Sitten lakkasin miettimästä. Kahdeksan tunnin patikointi uudessa lumessa rauhoittaa kummasti levotonta mieltä.\nKirjan ainoa heikkous on se, että tarinaa kerrotaan niin monen henkilön näkökulmasta, että välillä on vaikea pysyä selvillä siitä missä mennään ja kenen kanssa. Minulla kesti jonkin aikaa tajuta, että minä-muodossa puhuva on rouva Ross. Hänen lisäkseen äänessä ovat ainakin Francis Ross, Donald Moody, Dove Riverissä Andrew Ross ja hänen tyttärensä Maria, Himmelvangerissa Line... Lisäksi on monia muita kyläläisiä tai kylässä vierailulla olevia, jotka esiintyvät siellä täällä. Aina välillä jouduin miettimään, että kukas onkaan tuo herra Sturrock tai kukalie.\nAjan- ja luonnonkuvaus ovat todella vahvoja. On erittäin helppo ymmärtää, millaista elämä on ollut, kun ainoa rahanlähde on saattanut olla turkismetsästys ja turkiskauppa kauppakomppanian kanssa, kauppakomppanian joka yksinvaltiaana on määrännyt nahkojen hinnat. Kuinka metsästys ja myynti vievät ihmisiä kauas, myrskyävän erämaan halki. Millaisia ristiriitoja syntyy, kun jotkut haluaisivat käydä vapaata kauppaa muuttuvilla myyntihinnoilla. Ja kaiken taustalla on tietysti myös ikiaikaisia teemoja ahneudesta rakkauteen.\nErämaan armo on jännityskirja, jossa tapahtumat etenevät verkkaisesti ja luonnon ehdoilla. Jos lumimyrsky iskee, on suojauduttava, vaikka se tarkoittaisi sitä että jäljitettävä saa kolme päivää lisää etumatkaa. Samalla se kuitenkin tarkoittaa sitä, että jäljittäjän ammattitaito korostuu. Karuissa maisemissa puheet jäävät vähemmäksi, enemmän luotetaan silmiin.\nEsikoisromaaniksi tämä on kyllä erittäin hyvä. Aion lukea myös toisen suomennetun teoksen Näkymättömät.\nKirja on luettu myös Annelin lukuvinkeissä.\nHelmet-lukuhaasteesta täpätään kohta "et ole ikinä ennen kuullut kirjasta".\nLähettänyt Henna klo 14.19\nTunnisteet: Bazar, dekkari, Helmet-hukuhaaste 2016, Jaakko Kankaanpää, Stef Penney\nAletheia 22. heinäkuuta 2016 klo 8.47\nMinä olen lukenut tuon Näkymättömät, mutta tämä on mennyt minulta ihan ohi. Tämä voisi olla mielenkiintoinen. :)\nHenna 23. heinäkuuta 2016 klo 1.07\nKannattaa lukea! Joskus sitä hämmästelee miten jokin menee ohi vaikka kuinka tarkkaan yrittää seurata katalogeja, sitä hauskempaa onkin löytää helmiä :)


Pois työpöydältä: Viisi vaikuttavinta sarjakuvaa\nViikko sitten twitterissä innostuttiin pohtimaan mitkä ovat viisi vaikuttavinta sarjakuvaa. Haaste oli ilmeistä jatkoa viiden vaikuttavimman romaanin (kirjan) pohtimiselle. Ajattelin laskea millaisia sarjakuvia suomalaiset pitivät vaikuttavina, mutta aloittaessani huomasi työn jo tehdyn. Aki Jörgensen oli jo listauksen tehnyt ja julkaissut aiheesta jutun. Kopioin siis Jörgensenin laskelmia.\n1. Aku Ankka (hahmo ylipäätään)\n2. Don Rosa: Roope Ankan elämä ja teot\n3. Herge: Tintin seikkailut\n6. Alan Moore/Dave Gibbons: Watchmen\n7. Bill Watterson: Lassi ja Leevi\n8. Neil Gaiman ym: The Sandman\n9. Hugo Pratt: Corto Maltese\n10. Carl Barksin Aku Ankka (mm. Takaisin Klondikeen ja Vanhan linnan salaisuus)\n11. Pertti Jarla: Fingerpori\n12. Morris: Lucky Luke\n13. Ryhmä-X (Chris Claremont)\n14. Frank Miller: Yön ritari\n15. Frank Miller: Sin City\n16. Tove & Lars Jansson: Muumit\n17. Marjane Satrapi: Persepolis\n18. Charles Schultz: Tenavat\n20. André Franquin: Piko ja Fantasio\nLista ei yllätä sarjakuva-aktiivia. Näistä mainituista tulee usein puhetta ihmisten kanssa. Listasta voi huomata sarjakuvamaailman muutoksen. Ennen 1990-lukua julkaistuista mainitaan hahmon tai sarjan nimi, tuoreemmista yksittäinen teos. Siksi Aku Ankka on listalla kolmeen kertaan.\nSilti oli mukava nähdä tällainen lista. Vahvistaa omia käsityksiä.


Pikkujoulumenu: juhlava ja erilainen menu | Hartwall\nPikkujoulumenu moderniin makuun – näillä kolmella ruokalajilla hurmaat jouluvieraat\nPikkujoulut tulossa, mutta mitä tarjoaisi? Jos et halua lähteä kinkku ja laatikot -linjalle, mutta jotain jouluista saisi olla, tässä sinulla ratkaisu. Pikkujoulumenu, joka yhdistää perinteet ja uudet makuelämykset!\nTässä on pikkujoulumenu, joka saa veden kielelle. Vai miltä kuulostaa jääkellarinlohi olutmajoneesin ja saaristolaisleivän kera? Pääruoaksi kokonaisena kypsennettyä naudan entrecôte’ta, punaviinikastiketta ja stilton-juureksia? Ja jälkiruoaksi paistettua valkohomejuustoa omenasiiderikompotin kera?\nJokaisessa ruokalajissa on jotain perinteisestä joulupöydästä, mutta kaikki toteutettuna uudella twistillä. Pikkujoulujen lisäksi tämä menu toimii mainiosti myös aaton illallisella.\nPikkujoulumenun alkuruoka: Jääkellarin lohta olutmajoneesilla ja saaristolaisleivällä\n500 g lohifileetä ½ l vettä ½ dl hienoa merisuolaa 1 rkl sokeria 1 laakerinlehti\n1 ½ dl majoneesia 3 rkl Lahden Erikois Joulu -olutta\nsaaristolaisleipää siivuina punasipulia hienonnettuna roseepippuria tilliä\n83CEFFCD-A6FF-4E3F-8EFF-A428B77875A2 Kokonaisaika 13 t 0 min\n4A7ECCBB-1E6B-49C0-8F72-4ADD34B5C38F Valmistus 1 t 0 min\nValmista jääkellarin lohi tarjoilua edeltävänä päivänä. Laita vesi, suola, sokeri ja laakerinlehti kattilaan ja kuumenna kiehuvaksi. Keitä sen aikaa, että suola ja sokeri liukenevat. Anna jäähtyä.\nKaada suolavesi laakeaan astiaan ja laita lohifilee astiaan nahkapuoli ylöspäin.\nAnna lohen maustua liemessä jääkaapissa 12 tunnin ajan. Poista lohi liemestä ja kuivaa pinta talouspyyhkeellä.\nValmista olutmajoneesi sekoittamalla ainekset keskenään.\nTarjoile ohuiksi siivuiksi leikattu jääkellarin lohi saaristolaisleivän, olutmajoneesin ja hienonnetun punasipulin kera, viimeistele annokset roseepippurilla ja tuoreella tillillä.\nJääkellarin lohi graavataan trendikkäästi suolaliemessä. Näin lohi suolaantuu tasaisesti ja muuttuu kiinteäksi, jolloin sen leikkaaminen ohuiksi siivuiksi on helppoa. Lohen kanssa tarjoillaan maltaista saaristolaisleipää, jonka päälle sipaistaan Lahden Erikois Jouluoluella maustettua majoneesia. Makuelämyksen täydentää ruokajuomana sama Lahden Erikois Jouluolut.\nPikkujoulumenun pääruoka: Entrecôteta, punaviinikastiketta ja Stilton-juureksia\nn. 1 kg naudan entrecôteta 3 rkl öljyä 1 ½ tl suolaa ½ tl pippurisekoitusta\n2 salottisipulia 4 valkosipulinkynttä muutama timjamin oksa 3 rkl voita 1 rkl vehnäjauhoja 2 rkl punaviinietikkaa 3 dl punaviiniä (Marqués de Cáceres Crianza) 4 dl lihalientä ½ tl rouhittua viherpippuria (suolaa)\n3 isoa perunaa (500 g) 1 lanttu (450 g) 2 porkkanaa (200 g) 1–2 palsternakkaa (200 g) 2 rkl öljyä 1 tl suolaa 1/4 tl mustapippuria 150 g Stilton-sinihomejuustoa\n4A7ECCBB-1E6B-49C0-8F72-4ADD34B5C38F Valmistus 1 t 30 min\nOta entrecôte huoneenlämpöön tuntia ennen valmistusta.\nKuumenna öljy pannulla ja ruskista lihan pinnat. Ripottele suolaa ja pippurisekoitusta joka puolelle lihaa.\nLaita lihalämpömittari lihaan ja kypsennä sitä 125-asteisessa uunissa, kunnes sisälämpötila on 54 astetta (noin 1 tunti). Anna vetäytyä 20 minuuttia ennen siivuiksi leikkaamista.\nPunaviinikastiketta varten kuori ja hienonna salottisipulit ja valkosipulinkynnet. Kuumenna voi kattilassa ja kuullota sipulia muutaman minuutin ajan. Sekoita joukkoon valkosipuli ja timjamin oksat, paista vielä hetki.\nSekoita vehnäjauhot sipuleiden joukkoon. Lisää punaviinietikka, punaviini ja lihaliemi. Anna kastikkeen kiehua hiljaa poreillen, kunnes sitä on jäljellä noin kolme desiä. Mausta viherpippurilla ja tarvittaessa suolalla.\nStilton-juureksia varten kuori ja paloittele juurekset reiluiksi suupaloiksi. Levitä ne uunivuokaan ja sekoita joukkoon öljy, suola ja mustapippuri. Paahda juureksia 220 asteessa noin 15 minuuttia. Lisää juuresten päälle Stilton-juustoa reiluina murusina ja paahda vielä 10 minuuttia tai kunnes juurekset ovat kypsiä.\nTarjoile siivuiksi leikattu entrecôte punaviinikastikkeen ja Stilton-juuresten kanssa.\nPikkujoulutarjottavien pääruokana on paistettu entrecôte. Matalassa lämmössä kypsentäminen takaa mehevän lopputuloksen. Sisälämpötilan voi rohkeasti jättää alhaiseksi, kunhan antaa lihan vetäytyä rauhassa leikkuulaudalla ennen siivuiksi leikkaamista. Jos kuitenkin pidät kypsemmästä lihasta, voit toki kypsentää sen 60- tai jopa 65-asteiseksi. Entrecôten kanssa maistuu punaviinikastike ja joulun ykkösjuustolla Stiltonilla maustetut juurekset. Kaada laseihin samaa punaviiniä kuin kastikkeeseen: tammikypsytetty riojalainen Marqués de Cáceres Crianza sopii tähän tarkoitukseen täydellisesti.\nPikkujoulumenun jälkiruoka: Paistettua valkohomejuustoa omenasiiderikompotin kera\n500 g valkohomejuustoa 1 dl pähkinöitä\n2 omenaa 4 kuivattua viikunaa 1 dl sokeria 1 rkl vaniljasokeria 1 dl Guilty Joe Dry Rosé Apple with a hint of Fig -siideriä 1 cm pala inkivääriä 1 kanelitanko 1 tähtianis\nValmista ensin omenasiiderikompotti. Poista omenoista siemenkodat ja leikkaa omenat pieniksi kuutioiksi. Leikkaa viikunat pieniksi kuutioiksi.\nLaita kattilaan omenat, viikunat, sokeri, vaniljasokeri ja siideri. Leikkaa inkivääri siivuiksi ja lisää kattilaan yhdessä kanelitangon ja tähtianiksen kanssa.\nKuumenna kiehuvaksi ja anna poreilla hiljalleen noin 20–25 minuutin ajan. Jätä kompotti jäähtymään.\nLaita valkohomejuusto leivinpaperin päälle uunipellille ja paista 200 asteessa 15 minuuttia.\nRouhi pähkinöitä hieman veitsellä ja paahda niitä muutama minuutti kuivalla, kuumalla pannulla.\nSiirrä paistettu juusto varovasti tarjoilulautaselle, lusikoi päälle omenasiiderikompottia ja viimeistele pähkinöillä. Tarjoile heti.\nPikkujouluruoan päättää ruokalaji, joka yhdistää välijuuston ja jälkiruoan. uunissa pehmeän valuvaksi paistettua valkohomejuustoa ja viikunaista omenasiiderikompottia. Paahdetut pähkinät antavat kokonaisuuteen maun lisäksi rouhean suutuntuman. Ruokajuomaksi sopii Guilty Joe Dry Rosé Apple with a hint of Fig 5,4 %. Samaa kuivaa, viikunalla maustettua rosé-omenasiideriä lorautetaan myös kompottiin.\nTämä ei olekaan mikään tavallinen joulumocktail! Inkiväärin, rosmariinin ja appelsiinin makuinen juoma saa wau-efektin kipinöivästä kanelista ja ylellisyyttä lasin kultareunuksesta.\nKun haluat glögisi ekstra-eleganttina, oikea valinta on glögi-sour. Sitruksinen kirpeys yhdistettynä joulun makuihin – ja pinnalla kevyen kuohkea vaahto.\nUpean tyylikäs jouludrinkki: alkuperäinen, kupliva joulu-spritz\nIhastuitko sinäkin viime vuonna raikkaaseen joulu-spritziin? Takuuvarmassa jouludrinkissä maistuvat karpalo ja appelsiini, ja tänä vuonna prosecco on päivitetty vegaaniseen luomuversioon.


Oversize - kätkee upeasti pienet ongelmakohdat\nKevyesti joustavaa single jersey -puuvillaa\nKokoon sovitettu pituus n. 80-85 cm\nBig is beautiful! Paidan leveä leikkaus myötäilee vartaloa ja on todella muodikas. Se sopii useaan eri tyyliin ja eri vartalotyypeille: graafinen painokuviointi on erittäin trendikäs, takaosan keskiosan lyhyt ja kiiltävä vetoketju antaa rennon ilmeen ja laskettu hartialinja yhdessä muotoon ommeltujen 3/4-hihojen kanssa tarjoavat runsaasti liikkumavaraa. Avara, pyöreä pääntie on somistettu kapealla terenauhalla ja helmassa on pienet sivuhalkiot. Kevyesti pyöristetty helma on edestä hieman takaosaa lyhyempi ja antaa vartalolle pidemmän vaikutelman. Oversize-mallisen paidan pehmeä single jersey -puuvilla on kevyesti joustavaa.\nOversize-paita, musta/valkoinenSingle jersey 95% puuvillaa, 5% elastaania


Suomen MM-ralli starttaa torstaina – mukana 7 kovaa suomalaista | Moottoriurheilu.tv\nSuomen MM-ralli starttaa torstaina – mukana 7 kovaa suomalaista\nYhteensä seitsemän suomalaista kisaa rallin MM-pisteistä kotiyleisön edessä. Kuva: Taneli Niinimäki\nRallin MM-sarja jatkuu viikonloppuna kotimaisella Suomen MM-osakilpailulla, Neste Rallilla. Kilpailussa on WRC-luokassa upea suomalaiskattaus, sillä Toyotan suomalaistallin väreissä ajaa kova kolmikko Jari-Matti Latvala, Juho Hänninen ja Esapekka Lappi. Teemu Suninen ajaa nyt puolestaan toisen osakilpailunsa Ford Fiesta WRC -autolla.\nMM-pistetilanne on Neste Rallin lähdettäessä on erittäin mielenkiintoinen. Fordin ranskalaiskiintotähti Sebastien Ogier johtaa edelleen sarjaa. Hän on napsinut pisteitä kaikista kilpailuista yhteensä 160. Toisena pistetaulukossa Hyundailla ajava belgialaispilotti Thierry Neuville, joka on vain 11 pistettä Ogieria perässä. Latvala on kolmantena 112 pisteellä. Juho Hännisellä on 30 pistettä, Esapekka Lapilla 20 ja Teemu Sunisella 13. JWRC-luokassa jo Puolassa kilpailleella Emil Lindholmilla puolestaan on pisteitä 5.\n– Suomen MM-ralli on Monte-Carlon ohella yksi niistä monista kilpailuista, jonka kaikki haluavat voittaa – erityisesti, jos olet suomalainen. Painetta on tietysti ilmassa, mutta se on positiivista painetta. Tavoitteeni on selvä ja se on tietysti rallin voittaminen. Tunnen oloni itsevarmaksi, mutta en usko, että kotikilpailuedusta olisi suurta hyötyä suomalaisille ajajille enää. Joka vuosi ajetaan samat reitit, joten myös muut kuskit oppivat tuntemaan paikan yhtä hyvin kuin mekin. Odotan kunnon taistelua.\n– Olen ajanut Suomen MM-rallia paljon enemmän kuin muita kilpailuja, joten oloni on itsevarma. En halua asettaa mitään tiettyjä taviotteita itselleni, mutta aion ehdottomasti tehdä kaikkeni ja katsoa, kuinka korkealle se riittää. Suomessa ei ole valinnanvaraa, sillä ralli on niin nopea, ettei itse meinaa pysyä perässä. Suomessa täytyy olla hereillä heti ensimmäisestä mutkasta lähtien. Testien aikana kävimme läpi enimmäkseen jousitukseen liittyviä asioita ja nyt kaikki tuntuu hyvältä. Testin alussa satoi jonkin verran, mutta se on pääasiassa postiivinen juttu tietäen, että teiden pitäisi olla erittäin tiivitä ja hyvässä kunnossa muutenkin rallia varten.\n– Tulee olemaan erittäin mielenkiintoista päästä ajamaan kotikilpailuun ensimmäistä kertaa WRC-auton ratissa. Luulen, että meillä voi olla hyvä mahdollisuus nousta jopa podiumille, jos pystymme täydelliseen kisaa. Kaiken täytyy kuitenkin mennä saumattomasti, koska Suomessa tiet ovat erittäin haastavia. Meidän auton pitäisi olla oikein sopiva Suomen teille ja uskon, että aerodynamiikka ja moottori ovat meidän vahvat ominaisuutemme autossa. Tämä ralli tulee olemaan iso urakka kartturilleni Jannelle, hänen täytyy lukea nuotit nopeammin kuin koskaan aikaisemmin.\nTeemu Suninen, WRC, Ford Fiesta WRC #15, M-Sport World Rally Team\n– On aina mukava startata kotiralliin ja tänä vuonna siinä on vielä extralatausta, kun pääsen ajamaan WRC-autolla. Tiet ovat toki tuttuja ja todella nopeita, mutta moni unohtaa, että minulla ei ole juurikaan kokemusta Suomen MM-rallista. Puolassa olen ajanut nopeita pätkiä nelivetoisella ralliautolla, mutta en juurikaan Suomessa. Ja Ouninpohjaa en ole ikinä ajanut tähän suuntaan! Meidän täytyy tehdä parhaamme heti alusta lähtien, jos haluamme menestyä.\nEmil Lindholm, JWRC, Ford Fiesta R2 #69\n– Mielenkiinnolla odotan Neste Ralli ja varmasti vaikeita teitä on luvassa. Kisasta tulee tiukka ja hieno. On upeaa päästä starttaamaan urani ensimmäiseen Suomen MM-ralliin, mutta ei se liikaa jännitä. Olen muutenkin huono stressaamaan ylimääräistä. Toki perhosia on varmasti vatsassa torstaina, kun rallin ensimmäinen erikoiskoe starttaa. JWRC-luokan voitto on ehkä enemmän unelma kuin tavoite. Realistisesti tavoitteena on ennen kaikkea maaliin päässy ja jos kaikki menee virheettömästi, niin palkintokorokesija on mahdollinen.\nJuuso Nordgren Kuva: AKK/Taneli Niinimäki\nJuuso Nordgren, WRC2, Skoda Fabia R5 #39\n– Nuotitus on nyt päällä ja kaikki näyttää ihan hyvältä. Nopeassa ja hienossa kunnossa ovat tiet. Pääsimme heti aamusta nuotittamaan Ouninpohjan ja Päijälän, joten hereillä piti olla. Autoglym Rallissa ajettiin aika rajusti ulos, mikä muutti suunnitelmia ja toi aikataulujen osalta melkoisen paineen. Onneksi se toisaalta sattui testikisassa. Siitä tuli hieman ylimääräisiä kustannuksiakin, mutta nyt kalusto on täysin kunnossa ja sen suhteen kaikki hyvin. Kävin viime viikolla ajamassa vielä käsittelytreeniä Jarkko Miettisen kanssa, joten suurimmat möröt on karistettu selästä. WRC2-luokassa tulee kova taistelu ja Neste Ralli on ylipäänsä meille vasta kauden neljäs kilpailu. Toivottavasti saadaan heti alusta rutiini päälle. Tavoite on olla viiden parhaan joukossa lopputuloksissa ja muuten ajaa TOP3-aikoja.\nJari Huttunen Kuva: Jari Huttunen Racing\nJari Huttunen, WRC2, Skoda Fabia R5 #40\n– Nyt on hyvät fiilikset, kun kisa lähestyy. Aikamoista kiirettä tässä on pitänyt. Eilen ajoimme testiä ja nyt alkuviikko tehdään sitten nuotteja. Reittihän on sen verran muuttunut, että siellä on hidasteshikaaneja, mutta ne on kaikille samat. Rallista tulee varmasti tiukka ja vauhtia riitää. Toivottavasti saadaan ehjä kilpailu.\nNeste Ralli täyttää Jyväskylän alueen jälleen moottoriurheilufaneista. Kuva: Juuli Aschan\nWRC-spektaakkeli Neste Ralli valmis käynnistämään moottorinsa\nJännitys nousee rallin MM-sarjan edetessä, kun vuorossa on 27.-30. heinäkuuta sarjan näyttävin osakilpailu, Neste Ralli.\nLuvassa on näyttävä rallispektaakkeli, kun maailman parhaat rallikuskit pääsevät valloittamaan kuuluisat suomalaiset soratiet. Metsän reunustamilta reiteiltä löytyy vauhtia, hyppyjä ja tiukkia käänteitä.\nRalliviikon aikana ajetaan 25 erikoiskoetta, joiden kokonaispituus on 314,2 kilometriä. Kilpailu oheistapahtumineen sijoittuu Keski-Suomeen, Jyväskylään.\nKlassisia erikoiskokeita ja pitkiä testiosuuksia\nTänäkin vuonna rallin Suomen osakilpailun polkaisee käyntiin Harjun kaupunkierikoiskoe torstai-iltana Jyväskylässä. Harjulle palataan uudelleen heti perjantai-iltana. Toisena rallipäivänä luvassa on peräti 12 erikoiskoetta, 145,71 kilometriä ja mahtipäivälle pituutta kertyy miltei 16 tuntia. Harjun lisäksi perjantaina ajetaan aamun erikoiskokeet Halinen, Urria ja Jukojärvi kahdesti ennen Äänekoski-Valtran ja Laukaan erikoiskokeita, joille suunnataan ennen ja jälkeen iltapäivällä ajettavaa Lankamaan erikoiskoetta.\nLauantain neljä erikoiskoetta ajetaan kukin kahdesti ja mukana on legendaarinen Ouninpohja, joka kulkee tänä vuonna päinvastaiseen suuntaan kuin viimeksi.\nNeljä tallia taistelevat tiukasti voitosta\nKulunut ”uuden aikakauden” WRC-kausi on ollut tiukkaa kilpailua tallien välillä. Kaikki neljä tallia ovat juhlineet osakilpailuvoittoa kauden aikana ja ennen Neste Rallia ero kärjessä on vain 11 pistettä. M-Sportin Ford Fiesta WRC:llä ajava Sébastien Ogier jahtaa uransa viidettä MM-titteliä haastajanaan Hyundain Thierry Neuville, joka on ottanut nimiinsä jo kolme osakilpailuvoittoa tällä kaudella. Molempien talleista löytyy muitakin nopeita haastajia: M-Sportin Ott Tänak ajoi voittoon Sardiniassa ja tallitoveri Elfyn Evans sijoittui Argentiinassa toiseksi. Hayden Paddon ja Dani Sordo ovat täydentäneet puolestaan Hyundain vahvaa tiimiä.\nEnsimmäistä kertaa suomalaisyleisön edessä ajava paikallinen Toyotan tiimi pääsee todennäköisesti nauttimaan huimasta suosiosta kotikentällään. Tiimiä johtaa rallilegenda Tommi Mäkinen ja kuljettajakaartistoon kuuluvat tunnetut suomailaiskuljettajat Jari-Matti Latvala, Juho Hänninen ja Esapekka Lappi.\nNuoret suomalaiset kotikentällä\nEsapekka Lappi ajoi vastikään hienosti neljänneksi uransa toisessa WRC-sarjan osakilpailussa Sardiniassa ja heti Puolan osakilpailussa oli WRC-debyyttinsä M-Sportin Fiestalla ajaneen Teemu Sunisen vuoro loistaa. Vuonna 2014 Tulevaisuuden Tähti -kilpailuvoitosta maailmanmestaruussarjaan lähtölaukauksen saanut Suninen sijoittui ensikilpailussaan Puolassa kuudenneksi.\nSunisen jälkeen Tulevaisuuden Tähdiksi valitut Jari Huttunen ja Juuso Nordgren kilpailevat tänä vuonna WRC2-luokassa kilpakumppaneinaan esimerkiksi Ole Christian Veiby sekä toisen polven rallikuski Max Vatanen, jonka isä Ari Vatanen saavutti urallaan maailmanmestaruuden 1981 sekä voitti rallin Suomen osakilpailun kahdesti.\nVuoden 2017 Rallin Tulevaisuuden Tähti Emil Lindholm osallistuu Neste Ralliin pääpalkinnoksi saadulla täydellisellä kilpailupaketilla. Lindholm ajaa Junior WRC –luokassa allaan Ford Fiesta R2T.\nKilpakumppanina Lindholmilla on JWRC-luokkaa hallinnut espanjalaisen Nils Solans, joka on kahminut nimiinsä voitot kauden kaikissa osakilpailuissa.\nNESTE RALLI NUMEROINA\nKilpailun pituus: 314,2 kilometriä\nKilpailun kokonaispituus: 1425,96 kilometriä\nPisin erikoiskoe: 24,38 kilometriä (Ouninpohja)\nLyhin erikoiskoe: 2.31 kilometriä (Harju)\nEdustettuja kansallisuuksia 21\nWRC kilpailijoita: 44\nEniten voittoja (WRC-aikakaudella): 7 (Marcus Grönholm)\nAlkaa: 18:42, torstai 27. heinäkuuta, Huoltoparkki, Paviljonki, Jyväskylä\nPäättyy: 14:31, sunnuntai 30. heinäkuuta, Huoltoparkki, Paviljonki, Jyväskylä\nKilpailukeskus: Jyväskylä Paviljonki Lutakonaukio 12, FI-40100 Jyväskylä, Suomi\nHuoltoparkki: Paviljonki, Jyväskylä\nTestierikoiskoe: Ruuhimäki (4.81 kilometriä), 08:00-09:30 (P1-kuljettajille), 09:30-11:30 (P1-P3 kuljettajille, vapaaehtoinen), 11:30-13:30 (luokittelematon kuljettaja), torstai 28. heinäkuuta.\nSuomen MM-rallin lähetysajat »


Tuppi Nurin: Niklas Ajon 2012 kisavärit\nNiklas Ajon 2012 kisavärit\nJerezin viimeisissä Moto3 ja Moto2 -testeissä debytoi myös Nikin ajovarusteiden ja pyörän väritys. Kuva Niklaksen facebook-sivulta.\nKTM:n Moto3-pyörä on saanut aina tyylikkään mustan värityksen ja varsinkin ajovarusteissa on hyvännäköinen look. KTM:n oranssia sekaan ja ei voi epäonnistua. Taustalla kurvailee Red Bull KTM Ajon Sandro Cortese.\nViimeiset testit ovat tärkeä paikka juuri kauden kynnyksellä. Toivottavasti nyt on sopivasti lämmintä, jotta voidaan simuloida kisatilanteita paremmin. Ensimmäinen testipäivä sujui 12. nopeinta vauhtia. Testituloksia voi seurata MotoGP.comista.\nLähettänyt Juha klo 20:32\nTunnisteet: Moto3, Niklas Ajo\nAMA Superbikessa tiukkaa\nUuden pyörän valinta\nMoto3 2012 kausiennakko\nMoto2 2012 kausiennakko\nMotoGP 2012 kausiennakko


matka maailmankaikkeuteen: huhtikuuta 2016\nTämä on minun viides päivitykseni tänä vuonna, ja toukokuu alkaa sunnuntaina. On vaan niin kiire elää! Tuntuu kuin olisin tänä keväänä ottanut kiinni kaiken sen, mistä olen ehkä viime vuosina jäänyt paitsi. Kahdeksas päivä toukokuuta tulee vuosi siitä kun minut uloskirjattiin mielialahäiriökeskuksesta - kirjoitan tästä ehkä liian himpun verran liian usein sosiaalisessa mediassa, mutta olen vaan kerta kaikkiaan niin ylpeä ja onnellinen kaikesta mitä tämä kulunut vuosi on tarkoittanut minulle.\nAlan ehkä nyt vasta käsittämään miten paljon masennus ja muut häiriöt vaikuttivat elämääni aina siitä päivästä asti kun lukiossa sain ensimmäisen paniikkikohtaukseni. Enkä edes ole uhrannut näille lukioajoille oikein ajatustakaan moneen vuoteen ennen kuin nyt pari päivää sitten avasin Facebook-kutsun, joka alkoi sanoilla "Niin ne vuodet vierivät. On lähes viisi vuotta kulunut siitä, kun kirjoitimme ylioppilaiksi."\nTälläinen kutsu tarkoittaa sitä, että alkaa väkisinkin katsomaan omaa elämäänsä taaksepäin, mikä taas johtaa tälläisiin liian pitkiin blogipostauksiin. Olenko saavuttanut mitään mainitsemisen arvoista? Olenko sellaisessa elämäntilanteessa, johon kuvittelin päätyväni kun silloin viisi vuotta (!!!) sitten painoimme valkolakit päähämme siellä pikkukunnan liikuntasalissa? Entä kaikki vanhat ystävät? Elävätkö he niin kuin suunnittelivat viisi vuotta sitten? Niillä suunnitelmilla ei itsessään ole oikeastaan mitään merkitystä, mutta kaikella niihin vaikuttaneilla onkin. Mitä tapahtui tässä välissä, että ne suunnitelmat toteutuivat tai olivat toteutumatta? Oliko hyvä vai huono asia, että kaikki meni tai oli menemättä niinkuin piti? Mistä piti luopua? Mitä sai takaisin? Mikä hyvä johtikin huonoon, ja mikä huono hyvään? Oliko kenellekään hyötyä laudatureista tai haittaa improbatureista? Tai haittaa laudatureista, hyötyä improbatureista?\nMinun vastaukseni lyhyesti: oikeastaan kaikki on eri tavalla kuin viisi vuotta sitten odotin. Mutta oikeastaan kaikki on paremmin kuin odotin edes vuosi sitten. Ja niillä arvosanoilla ei tee kerta kaikkiaan mitään.\nTakaisin tähän kevääseen.\n(Tarinaan siitä, miten vuodessa voikaan vihdoin, monen vuoden taistelun jälkeen alkaakin parantua kaikista häiriöistä ja haavoista - siihen palaan myöhemmin kun on enemmän aikaa.)\nTämä kevät on ollut hullu! Aivan käsittämättömän kirkas ja selkeä. En enää elä sumussa. Viikot menevät ohi nopeammin kuin koskaan ennen, mutta olen elänyt kevään jokaisen päivän reippaammin kuin ikinä osasinkaan edes haaveilla. Päivät kuluvat nopeasti, mutta muistan niistä jokaisen! En enää vain ole vaan myös oikeasti elän.\nHulluinta tässä keväässä on ehdottomasti ollut Hello Ruby. Tammikuussa kirjoitin hirveällä kiireellä rästiin jäänyttä koulutehtäväksi määrättyä blogia, ja nappasin meidän kirjahyllystä iloisen värisen lastenkirjan. Syksyllä minua oli nimittäin hurjasti ärsyttänyt meidän koulun jääräpää-miehet, jotka ei vaan ymmärrä - joten päätin kiireessä ja puolituohtuneena kirjoittaa heille tytöstä nimeltä Ruby. "Jos Rubykin osaa niin osaan minäkin, ärrinmurrin!"\nTekstissä piti olla linkkejä, joten päädyin tietenkin selaamaan Hello Rubyn nettisivuja. Kävin kaiken läpi ja ihan viimeiseksi klikkasin linkkiä yhteydenottolomakkeeseen, johon kirjoitin elämänkertani vältelläkseni itse koulutehtävän kirjoittamista. Ja nyt, muutama kuukausi tammikuun jälkeen, elämänkertaani on tullut yksi iso luku lisää.\nSen nimi on "Hello Ruby - kuinka minusta tuli intern, office manager, content creator, coder, craft wizard, dog lover ja ennen kaikkea confident human being".\nHello Rubyn lisäksi olen paahtanut läpi insinööriopintojani. Minusta tulee jonkin näköinen web developer, mutta sellainen saattaa helposti olla hirveän tylsää, joten olen laittanut koko insinööritutkintoani uusiksi. Yksi osa tätä uudistustyötäni on Lahden avoin ammattikorkeakoulu, jossa käyn muotoiluinstituutin puolella valinnaisia opintojani. Nyt keväällä olen käynyt Lahdessa visuaalisen suunnittelun kurssilla, joka on antanut ihan hirveästi eväitä sekä työhöni että opintoihini.\nTässä esimerkiksi on kuva hiilellä luomastani Vincentistä, joka itse asiassa piirrettiin väärin päin! Ensin jokainen valitsi mallikuvan muutamasta vaihtoehdosta, ja sitten se pitikin kiinnittää tauluun ylösalaisin. Ideana tässä oli se, että tällä tavoin emme voineetkaan enää piirtää ihmistä, vaan ikään kuin pakotimme aivomme näkemään ainoastaan valot ja varjot.\nKisu-sähkökaappi taas on Lahden kaupuginkirjaston läheltä. Silloin oli ehkä kevään kaunein ilta.\nHello Ruby on täynnä luovia ihmisiä. Olen aina pitänyt itseänikin luovana, mutta viime vuosina minulta on puuttunut se tärkeä palo myös oikeasti tehdä ja kokeilla juttuja, maalata ja kirjoittaa, opetella uusia juttuja, epäonnistua ja onnistua. Olen etsinyt sitä kauan, mutta lopulta tarvittiinkin ympärille vain oikeat ihmiset, jotka inspiroivat tekemisillään itseäkin yrittämään. Tämä on minulle jotenkin uusi juttu, koska aina olen tottunut olemaan ja tekemään omissa oloissani peittääkseni kaikki pienimmätkin epäonnistumiset.\nTässä vaiheessa kirjoittaminen (ja varmasti lukeminenkin) alkaa jo kyllästyttää, joten käydään viimeiset kuvat nopeasti ja tylsästi läpi.\n1. Helmi muutti Helsinkiin. Se on parasta.\n2. Tuutsu on edelleen maailman paras kisu.\n3. Tuutsu on edelleen maailman tyhmin kisu.\n4. Kevätvaatteet on kivoja.\n5. Pilkut on kivoja.\n6. Kevät on kiva.\n7. Elämä on kiva.\n8. On hyvä olla.\nolin tarpeeksi | pukeuduin | seikkailin | tein\nEilen pidimme Kahvilakerhon ensimmäisen vihkopajan, ja ensi viikolla on heti seuraava.\nOhjeet löytyvät esimerkiksi näiltä videoilta:\nTällä mallilla saa superhelposti tehtyä tosi kivan näköisen muistikirjan, joka näyttää juuri siltä kuin itse haluaa. Minä käytin kanteen scrapbook-paperia, mutta senkin voi tehdä kierrätysmateriaaleista. Sivuina minulla taas on vanhoista lehdistä leikattuja papereita, vanhan matikanvihon tyhjiksi jääneitä viimeisiä sivuja sekä vielä vähän paksumpaa luonnostelupaperia, joka kestää vähän vesivärejäkin.\nMinä tein omastani selkeästi tälläisen art journal-tyyppisen ratkaisun, johon saa liimailtua kaikenlaisia muistoja - vaikkapa teepusseja ja kuivattuja kukkia, mitä vaan oikeastaan keksiikään!\nNämä kuvat on vähän surkeita, varsinkin kun tämä meidän ruokapöydän pinta on nähnyt parhaat päivänsä. Ainakin sitä on rakastettu.


Kotimaa Julkaistu 30.07.2008 17:02 (Päivitetty 31.07.2008 16:43)\nSamaan aikaan Nurmijärven suunnan asukkaat saavat huoahtaa hetkeksi, sillä alueen lentomelu lakkaa tilapäisesti. Rakennustyöt nimittäin sulkevat Helsinki-Vantaan kiitotie 2:n, minkä vuoksi käytössä ovat vain kiitotiet 1 ja 3, joille laskeudutaan koillisesta.\nMuutos on merkittävä, sillä ilmailulaitos Finavian mukaan lähes puolet lentokoneista laskeutuu normaalisti kiitotielle 2. Kakkostie suljetaan turvallisuussyistä elo-syyskuuksi, sillä sen viereen rakennetaan uusi rullausyhteys.\nFinavian ympäristöasiantuntija Elina Kauppila vakuuttaa, ettei remontti vaikuta lentojen aikatauluihin. Kiitoteitä vaihdellaan normaalistikin tuulen suunnan mukaan.\n- Koneet pyritään ohjaamaan kentälle niin, että ne laskeutuvat vastatuuleen, kertoo Kauppila.\nTämän vuoksi myös lentomelun taso kentän lähialueilla vaihtelee myös normaalioloissa.\nLaskeutuva kone meluaa kauemmin\nKauppilan mukaan laskeutuvat koneet eivät sinällään pidä kovempaa ääntä kuin nousevat.\nNiiden melu koetaan häiritsevämmäksi, koska laskuvaiheessa oleva kone lentää pidempään lähellä maan pintaa. Siksi koneiden lähestymissuunta vaikuttaa suuresti lentomelun tasoon.\nKauppilan mukaan parin kuukauden katko kiitotien käytössä ei ole mitenkään poikkeavaa. Lentokentällä tehdään erilaisia korjaus- ja rakennustöitä lähes joka kesä.\n- Kiitotien sulkeminen näkyy toki kentän toiminnassa, mutta ei niin että matkustajat sen huomaisivat, sanoo Kauppila.\nKiitotie 2 suljetaan 31. heinäkuuta, ja se on määrä ottaa jälleen käyttöön 24. syyskuuta. Remontin etenemisestä ja sen vaikutuksista saa lisätietoja internetosoitteesta www.finavia.fi/rullaustieremontti.